hotchpotch/miracl-hf-unified huggingface dataset:
హాలియా
హాలియా, నల్గొండ జిల్లా, అనుముల మండలానికి చెందిన గ్రామము.
ఆ మండలంలో వ్యాపార కేంద్రంలు, వ్యవసాయం ఏక్కువగా సాగుతుంది. హలియా మిర్యాలగూడ నుంచి 31 కిలో మిటర్ల దూరంలో ఉంది.
ఇక్కడ సాగర్ ఎడమ కాలువ (ఎ.కె.ఎ. లాల్ బహాదుర్ శాస్త్రి కాలువ) వెళుతుంది. దీని వలన 0.32 మిలియన్ల ఏకరాలకు (800 km) భూమికి సాగునీరందుతుంది. అనుముల మండలంలో కుందూరు జానారెడ్డి (మాజీ పంచాయతీ రాజ్ శాఖ మంత్రి) అనుముల మండలంలోనే జన్మించారు. హైద్రాబాద్ నుంచి హాలియాకు 150 కి.మీ. దూరంలో ఉంది. హాలియా పబ్లిక్ పాఠశాల ఎంతగానో ప్రఖ్యాతి గాంచింది.
ఈ గ్రామానికి ఎలాంటి చరిత్ర లేదు. ఈ ఊరు ఏర్పడి 2010 నాటికి 50 సంవత్సరాలు అవుతుంది. ఒకప్పుడు ఇక్కడ మూడు రోడ్ల కూడలి మాత్రమే వుండేది. ప్రస్తుతం ఇక్కడ నివసిస్తున్న ప్రజలు చుట్టుపక్కలగల గ్రామీణ ప్రాంతాలలోని వారు. ఈ ఊరికి చుట్టుపక్కల గ్రామాలు, తాండాలు ఎక్కువగా వుండటంతో ఈ ప్రాంతం చిన్న నగరంగా అభివృద్ధి చెందుతుంది.
పూర్వం హలియాని అహల్యా అని పిలిచేవారు. ఈ ఊరు పక్కన ఒక వాగు ప్రవహిస్తుంది, దీనికి అహల్యా అనే పేరు కలదు‌, దీని వలన ఈ ఊరికి హాలియా అనే పేరు వచ్చింది. ఈ వాగు ఈ ఊరికి పక్కన ప్రవహించే కృష్ణా నదిలో కలుస్తుంది
ఈ ఊరికి దక్షిణంగా 22 కిలోమీటర్ల దూరంలో నాగర్జున సాగర్ ప్రజెక్టు కలదు‍, ఉత్తరంగా 40 కిలోమీటర్ల దూరంలో నల్లగొండ పట్టణం, ఈశాన్యంగా 30 కిలోమీటర్ల దూరంలో మిర్యాలగూడ పట్టణం, అదేవిధంగా పడమరగా హైదరాబాద్ 150 కిలోమీటర్ల దూరంలో ఉంది. ఈ ఊరికి ఆనుకొని లాల్ బహుదూర్ శాస్త్రి ఎడమ కాలువ ప్రవహిస్తుంది. 
ఈ ఊరికి సమీపంలో ఇబ్రహీంపేట, నిడమనూరు, పేరూరు, తిరుమలగిరి, అల్వల, చలకుర్తి, పెద్దవూర, అనుముల, యాచారం వంటి చిన్న గ్రామాలు ఉన్నాయి.
ఈ ఊరికి సమీపంలో అనుముల, గుర్రంపూడు, నిడమనూరు అనే మండలాలు ఉన్నాయి. ఈ హలియా మండలం కాకపోయినా ఈ మూడు మండలాలకు దీటుగా అభివృద్ధి చెందుతుంది.
ఈ గ్రామంలో 1 నుండి 10వ తరగతి వరకు ప్రభుత్వ పాఠశాల ఉంది. మరియు ప్రభుత్వ జూనియర్ కళశాల ఉంది. ఇంకా ప్రవేటు పాఠశాల కూడా ఉన్నాయి. అందులో ముఖ్యమైనవి నిర్మల పాఠశాల, నలందా విద్యాలయం ఉంది. హాలియా పబ్లిక్ పాఠశాల, అక్షయ పబ్లిక్ పాఠశాల, వివేకానంద పాఠశాల, నవోదయా పాఠశాల, ఒక ఉర్దూ పాఠశాల ఉంది. అంతేకాకుండా నాగార్జున జూనియర్ కళాశాల, సృజన జూనియర్ కళాశాల, స్పందన జూనియర్ కళాశాలలు అనే మూడు ప్రవేటు జూనియర్ కళాశాలలు ఉన్నాయి. రామకృష్ణ, యం.సి.యమ్. అనే రెండు డిగ్రీ కళాశాలలు ఉన్నాయి.
ఈ ఊరికి రోడ్డు సౌకర్యం తప్ప మరే ఇతర రవాణా సౌకర్యాలు లేవు. ఈ గ్రామం నుండి నల్లగొండ పట్టణం కేవలం 40 కిలోమీటర్ల దూరంలో ఉంది. ప్రముఖ పర్యటక ప్రాంతం నాగార్జున సాగర్ 22 కిలోమీటర్ల దూరంలో మరియు రాజధాని హైదరాబాద్ ఈ ప్రాంతనికి 150 కిలోమీటర్ల దూరంలో ఉంది.
ఇక్కడ పురాతన కాలం నుండి హనుమంతుడి ఆలయం ఉంది.
అదే ప్రదేశంలో నూతనంగా శ్రీ సీతారాముల మందిరమును నిర్మిచారు.
అదేవిధంగా శ్రీ శ్రీ శ్రీ పోతులూరి వీర బ్రహ్మేద్ర స్వామి ఆలయం ఉంది.ఇవేకాకుండా శ్రీ షిరిడి సాయి మందిరం, శ్రీ వేంకటేశ్వర మందిరములు ఉన్నాయి.
అంతే కాకుండా హాలియకు 5 km దూరంలో గల పేరూరు గ్రామంలో పురాతన దేవాలయం శ్రీ స్వయంభు రామలింగేశ్వర స్వామి దేవాలయం కొలువై ఉంది.
విక్రయ కేంద్రాలు (రిటైల్)
సాధారణంగా మన దేశంలో, చిన్న చిన్న దుకాణాల ద్వారా చిల్లర వ్యాపారం (రిటైల్) జరిగేది. సరళీకృత ఆర్థిక విధానాల ఫలితంగా, మధ్యాదాయ వర్గం పెరగటం, వ్యవస్థీకృత రంగంలో విక్రయ కేంద్రాలు జోరందుకున్నాయి. వీటివలన షాపింగ్ మాల్స్, డిపార్ట్మెంటల్ స్టోర్స్, సూపర్ మార్కెట్సు తరహాలోనిత్యావసర వస్తువుల నుండి, బంగారం వరకు అన్నిరకాల వస్తువులని అమ్ముతున్నారు. అందువలన వీటిలో ఉద్యోగవకాశాలు పెరిగాయి.
సేల్స్ అసిస్టెంట్, సేల్స్ ఎగ్జిక్యూటివ్, టీం లీడర్, అసిస్టెంట్ సేల్స్ మేనేజర్, మేనేజర్
పదవతరగతి నుండి ఎంబిఎ చదువుతో రకరకాల స్థాయిలలో ఉపాధి పొందవచ్చు.వాక్చాతుర్యం, ఓపిక, చిరునవ్వు, వినయంగా మాట్లాడటం, కష్టమర్ని ఒప్పించగల నేర్పు లాంటి మృదు నైపుణ్యాలుండాలి.
ప్రముఖ సంస్థలలో కొన్ని: పుడ్ వరల్డ్, ఫ్యూచర్ గ్రూప్ వారి బిగ్ బజార్, పాంతలూన్, షాపర్స్ స్టాప్, మ్యూజిక్ వరల్డ్ , మోప్, ఫ్రెష్, మెక్డొనాల్డ్స్, హెచ్డిఎఫ్సి బిపిఒ.
ఉద్యోగ కల్పన మరియు మార్కెటింగ్ మిషన్ ( EGGM) గ్రామీణ ప్రాంతాలలోని స్వయం సహాయ బృందాల కుటుంబాలలోని యువతకి, ప్రైవేటు భాగస్వాములతో శిక్షణ ఎర్పాటు చేసి, బిపిఒ,రిటైల్ రంగంలో ఉపాధి కి తోడ్పడుతున్నది. 2005-2008 లో 15000 మందికి శిక్షణ ఇవ్వగా వారిలో 80 శాతం మంది ఉపాధి పొందారు.
పర్యావరణ కవితోద్యమము
పర్యావరణ కవితోద్యమం తెలుగు నాట ప్రారంభమైన ఓ ఉద్యమం. ఇది 2008 లో ప్రారంభమైనది. తెలుగు సాహిత్యంలో ఇది ఓ గొప్ప మలుపు. తెలుగు సాహిత్యంలో పర్యావరణ స్పృహ తేవాలనే తపనతో ఈ ఉద్యమం ప్రారంభమైనది. అది 2008, తెలుగు కవి లోకం దళితవాదం, స్త్రీవాదం గురించి చర్ఛిస్తున్న రోజుల్లో ఈ ఉద్యమం కవులను తన వైపు ఆకర్షించింది. ఒక్కసారి అందరినీ ఆలోచింపచేసింది. ఇప్పటికి దీని ప్రభావం తెలుగు కవిత్వం మీద ఎంతో ఉంది. అనేకమంది కవులు దీనికి ప్రభావితులు అయ్యారు.
హరిత కవిత అనేది పర్యావరణ కవితోద్యమంలో ఒక కార్యక్రమము. ఇది అంతర్జాతీయ తెలుగు కవితల పోటీ. "జాగృతీకిరణ్ ఫౌండేషన్" ఈ కార్యక్రమాన్ని "మల్లెతీగ" అనే పత్రికతో కలసి ప్రారంభించింది. .2008లో ప్రారంభమైన ఈ ఉద్యమానికి శ్రీకారం హరిత కవితతోనే జరిగింది. సృజనాత్మక ప్రక్రియలద్వారా, రచనలద్వారా పర్యావరణం మీద అవగాహన కల్పించాలనదే ఈ ఉద్యమం యొక్క ముఖ్యలక్ష్యం.
హరిత కత 2009 లో ప్రారంభింపబడింది. ఇది తెలుగు కథానికల పోటి. "జాగృతీకిరణ్ ఫౌండేషన్" ఈ కార్యక్రమాన్ని "కథాకేళి" అనే పత్రికతో కలసి ప్రారంభించింది.
హరిత చిత్ర ఇది తెలుగు కార్టూనుల పోటీ. "జాగృతీకిరణ్ ఫౌండేషన్" ఈ కార్యక్రమాన్ని ప్రారంభించింది.
కోదాడ(తొండంగి మండలం)
కోదాడ గ్రామం అన్నవరం నుండి 10 కి మీ దూరంలో ఉంది. పిన్ కోడ్: 533 408. గ్రామం 3 భాగాలుగా వున్నది 1 పాత కోదాడ 2 కొత్తకోదాడ 3 కోలనీ. గొర్సపాలేం, వాకదారిపేట, గడ్డిపేట కూడా కోదాడ గ్రామ పంచాయతీ లోని కోన గ్రామాలు. ఇది తుని శాసనసభ నియోజకవర్గం లోని గ్రామము..
దిల్ రాజు
దిల్ రాజు అలియాస్ వి.వెంకట రమణా రెడ్డి, ప్రముఖ తెలుగు నిర్మాత మరియు పంపిణీదారుడు. శ్రీ వెంకటేశ్వరా ఆర్ట్స్ నిర్మాణ సంస్థను స్థాపించి తెలుగు లో పలు విజయవంతమైన చిత్రాలను నిర్మించాడు. ఇతను నిర్మించిన మొదటి చిత్రము పేరు మీద (దిల్) ఇతడు దిల్ రాజుగా పేరు గాంచాడు.
జాగర్లమూడి రాధాకృష్ణ
జాగర్లమూడి రాధాకృష్ణ అలియాస్ క్రిష్ ప్రముఖ తెలుగు చలనచిత్ర దర్శకుడు. తను దర్శకత్వం వహించిన తొలి చిత్రానికే (గమ్యం) ఉత్తమ దర్శకుడిగా నంది పురస్కారాన్ని పొందాడు. ఆ తర్వాత వేదం, కృష్ణం వందే జగద్గురుం, కంచె,గౌతమిపుత్ర శాతకర్ణి మొదలైన సినిమాలు తీశాడు.
2008 లో,క్రిష్ అల్లరి నరేష్, శర్వానంద్, మరియు కమాలినీ ముఖర్జీ నటించిన, గమ్యంతో తన సిని పరిశ్రమకు పరిచయమైయ్యడు.అనేక ప్రసిద్ధ తెలుగు చిత్ర నిర్మాతలను ఈ చిత్రం నిర్మించటానికి నిరాకరించటంతో తన తండ్రి జగర్లముడి సాయిబాబా, తన సోదరుడు బిబో శ్రీనివాస్తో మరియు అతని స్నేహితుడు రాజీవ్ రెడ్డి కలిసి గమ్యం చిత్రన్ని నిర్మించారు. ఈ చలన చిత్రం బాక్స్ ఆఫీసు వద్ద భారీ విజయాన్ని సాధించింది, మరియు ఉత్తమ చిత్రం మరియు 2009 సౌత్ ఫిలింఫేర్ అవార్డులో ఉత్తమ దర్శకుడు వంటి అనేక పురస్కారాలు గెలుచుకుంది.తమిళ భాషలో "కదలనా సుమ్మల్లా" ​​గా కన్నడలో "సవారీ"గా మరియు బెంగాలీలో "దుయ్ ప్రిథైబి"గా ఈ కథాంశం పునర్నిర్మించబడింది.
క్రిష్ యొక్క తదుపరి చిత్రం, వేదం, జూన్ 2010 లో థియేటర్లలో విడుదల అయింది. అల్లు అర్జున్,అనుష్క మరియు మంచు మనోజ్ ప్రధాన పాత్రలలో నటించిన ఈ చిత్రం, ఒక దశాబ్దం తర్వాత తెలుగులో మొదటి మల్టీ స్టారర్ చిత్రం.ఇది విమర్శకులు మరియు ప్రేక్షకులచే బాగా ఆకర్షించబడింది, 58 వ ఫిలింఫేర్ అవార్డ్స్ సౌత్లో నాలుగు ప్రధాన పురస్కారాలను గెలుచుకుంది, క్రిష్ తన రెండవ ఫిలిం ఫేర్ అవార్డును ఉత్తమ దర్శకుడిగా అందుకున్నాడు.1975 లో జీవన్ జ్యోతి తర్వాత, నాలుగు ప్రధాన పురస్కారాలు (ఉత్తమ సినిమా, ఉత్తమ దర్శకుడు, అల్లు అర్జున్ కు ఉత్తమ నటుడు మరియు అనుష్క శెట్టికి ఉత్తమ నటి) గెలిచిన రెండో చిత్రం కూడా, బాక్స్ ఆఫీసు వద్ద మంచి అదరణ లభించిది
వేదం విజయం తరువాత, క్రిష్ తన తమిళ రీమేక్, వానమ్ పేరుతో దర్శకత్వం వహించడానికి సంతకం చేసారు, ఇందులో శింబు, భరత్ మరియు అనుష్క శెట్టి ప్రధాన పాత్రలలో నటించారు .దాని అసలు సంస్కరణ వలె, వానమ్ కూడా విమర్శకుల ప్రశంసలను అందుకుంది.2012 లో విడుదలైన దగ్గుబాటి రానా మరియు నయన తార నటించిన అతని తదుపరి చిత్రం కృష్ణం వందే జగద్గురుం బాక్స్ ఆఫీసు వద్ద ఘన విజయాన్ని అందుకుంది.
అతని తొలి హిందీ చిత్రం సంజయ్ లీలా భన్సాలి ప్రొడక్షన్ లో "గబ్బర్ ఈజ్ బ్యాక్", 2015 ఏప్రిల్ 20 న విడుదలైంది.ఇందులో అక్షయ్ కుమార్, కరీనా కపూర్ మరియు శ్రుతి హాసన్ నటించారు.అతని రెండో ప్రపంచ యుద్ద నేపథ్య తెలుగు చిత్రం, వరుణ్ తేజ్ నటించిన కంచె, అక్టోబరు 22 న దసరా సందర్భంగా విడుదలయినది, మరియు విమర్శకుల నుంచి మంచి సమీక్షలను సంపాదించింది.క్రిష్ దర్శకత్వం వహించిన నందమూరి బాలకృష్ణ గారి వందో చిత్రం గౌతమిపుత్ర శాతకర్ణి 2017 జనవరి 12 లో విడుదలైనది.
సన
సన ఒక తెలుగు నటి. ఈమె మొదటగా మోడల్ గా తన కెరీర్ ప్రారంభించింది. తర్వాత టీవీలో వ్యాఖ్యాతగా, నటిగా పనిచేసింది. అనేక తెలుగు, తమిళ, కన్నడ భాషల్లో 600 కి పైగా చిత్రాలలో సహాయనటి పాత్రలను పోషించింది.
సన ఒక ముస్లిం కుటుంబంలో జన్మించింది. ఈమెకు ఒక కుమారుడు అన్వర్, మరియు ఒక కుమార్తె. అన్వర్ ధారావాహికల నిర్మాణ రంగంలో పని చేస్తున్నాడు. కుమార్తె డిగ్రీ పూర్తి చేసింది.
ఈమె మొదటగా మోడల్ గా తన కెరీర్ ప్రారంభించింది. దూరదర్శన్ లో ప్రసారమైన రుద్రమదేవి ధారావాహిక ద్వారా తన నట జీవితాన్ని ప్రారంభించింది. తర్వాత తెలుగు, తమిళ, కన్నడ భాషల్లో సుమారు 600కి పైగా చిత్రాల్లో నటించింది.సినీ నటుడు మురళీమోహన్ తెలుగుదేశం పార్టీ ఎం. పీ గా పోటీ చేసినపుడు ఆయన తరఫున ప్రచారం చేసింది.
రమ్యశ్రీ
రమ్యశ్రీ ఒక తెలుగు చలన చిత్ర నటి. ఈమె అసలుపేరు సుజాత. చిత్రరంగములో అడుగిడిన తర్వాత అప్పటికే అదే పేరుతో మరొక నటి ఉండటంతో తన పేరును మార్చుకొంది. ఈమె పుట్టిన ఊరు విశాఖపట్నం. ఈమె కన్నడ, తమిళ, మళయాల, హిందీ మరియు భోజ్ పురి భాషలలో 250 చిత్రాలలో నటించింది.కన్నడలో ప్రధాన నాయికగా 36 చిత్రాలలో నటించింది. ఈమె నటించిన ఆర్యభట్ట అనే కన్నడ చిత్రానికి కర్ణాటక రాష్ట్రప్రభుత్వ పురస్కారం కూడా లభించింది. ప్రముఖ తెలుగు నటి సౌందర్య ఈ చిత్రంలో మరొక కథానాయికగా నటించింది. ఎక్కువగా శృంగార రస పాత్రలను పోషిస్తుంటుంది. అలాగే కొన్ని ప్రకటనలలో కూడా నటించింది.
వజ్జిరెడ్డి పల్లి
వజ్జిరెడ్డి పల్లి చిత్తూరు జిల్లా, పూతలపట్టు మండలానికి చెందిన గ్రామము. . సుమారు 8 కులాలకు చెందిన 200 మంది ప్రజలు నివసిస్తున్నారు. గ్రామంలో ఒక ప్రాథమిక పాఠశాల ఉంది. ఈ పల్లె నుంచి ఉన్నత విద్యనభ్యసించి విదేశాలలో స్థిరపడిన ఉన్నవారు ఉన్నారు.గ్రామంలో ఒక ప్రాథమిక పాఠశాల ఉంది. ఈ పల్లె నుంచి ఉన్నత విద్యనభ్యసించి విదేశాలలో స్థిరపడిన ఉన్నవారు ఉన్నారు.
గ్రామానికి విద్యుత్తు ఉంది. వీధి లైట్లు కూడా ఉన్నాయి.
వరి, చెరకు, మామిడి, వేరుశన మొదలగు నవి ప్రధాన పంటలు
వ్యవసాయము మరియు వ్యవసాయాధారిత పనులు ప్రధాన వృత్తి.
పేరయ్యగారి పల్లి
పేరయ్యగారి పల్లి చిత్తూరు జిల్లా . ఐరాల మండలంలోని అతిపెద్ద గ్రామాల్లో ఒకటి. ఇక్కడ సుమారు 200 కుటుంబాలు ఉన్నాయి. ప్రజల జీవనాధారం వ్యవసాయం, పశుపోషణ. గ్రామంలో ఒక అంగన్ వాడీ కేంద్రం, ఒక ప్రాథమిక పాఠశాల ఉన్నాయి. పంచాయితీ కార్యాలయం కూడా ఉంది.
ఉన్నది.
ఈ గ్రామానికి ఇతర గ్రామాలతో రోడ్డురవాణా వ్వవస్థ కలిగి వుండి ఆర్టీసి బస్సులు తిరుగుతున్నవి. ఈ గ్రామానికి 10 కి.మీ లోపు సమీపములో రైల్వేస్టేషను లేదు.
ఉన్నది.
ఇక్కడ విద్యుత్ సౌకర్యము, విద్యుద్దీపాల సౌకర్యమున్నది.
చెరకు, వరి, మామిడి, వేరు శనగ కూరగాయలు ఇక్కడి ప్రధాన పంటలు.
ఇక్కడి ప్రధాన వృత్తులు, వ్యవసాయము మరియు వ్వవసాయాదార పనులు.
కుడుములదిన్నెపాడు
కుడుములదిన్నెపాడు , శ్రీ పొట్టి శ్రీరాములు నెల్లూరు జిల్లా, కలిగిరి మండలానికి చెందిన గ్రామము.
ఘన వాయిద్యాలు
ఘన వాయిద్యాలు అంటే లోపల ఖాళీ స్థలం లేకుండా గట్టిగా ఉండే వాయిద్యాలు. మానవ శరీరాన్ని కూడా ఒక ఘన వాయిద్యంగా చెప్పుకోవచ్చు. దానితో మనం పాడేటపుడు గొంతు నూ, నోటినీ, చేతులనూ ఉపయోగిస్తున్నాం. వీటిలో అతి సామాన్యమైన వాయిద్యాలు కర్రలు, గుండ్రటి రింగులు, గజ్జెలు, మువ్వలు మొదలైనవి. గట్టి వెదురుకు రంగు వేసి కానీ, వెయ్యకుండా కానీ కోలాటంలో ఉపయోగిస్తారు. ఈ కర్రలకు ఓ వైపు చిన్న మువ్వలు కూడా కడతారు. దీన్నే దండ అని, కోలు అని కూడా అంటారు.
కొట్టి వాయిస్తే చిత్రమైన ధ్వనులిచ్చే స్తంభాలు, విగ్రహాలు కలిగిన దేవాలయాలు దక్షిణ భారతదేశం లోని చాలా క్షేత్రాల్లో కనిపిస్తాయి. కర్ణాటకలోని హంపి లోనూ, ఆంధ్రప్రదేశ్ లోని లేపాక్షి, తాడిపత్రి లోనూ, తమిళనాడు లోని తిరునల్వేలి, మధుర, అళగర్ కోయిల్ మొదలైన ప్రాంతాలు కొన్ని ఉదాహరణలు.
మురుగ దాస్
మురుగ దాస్ దక్షిణ భారతదేశానికి చెందిన చలన చిత్ర దర్శకుడు. తెలుగు, తమిళ, హిందీ సినిమాలకు దర్శకత్వం వహించాడు. 
తమిళనాడు లోని సేలం దగ్గర్లోని కళ్లకురిచ్చి అనే పల్లెటూర్లో జన్మించాడు. ఆరుగురు పిల్లల్లో నాలుగోవాడు. తండ్రిది చిన్న సామాన్ల దుకాణం. ఇంటర్ వరకు అదే ఊర్లో చదివాడు. బీయే కోసం తిరుచ్చి వెళ్ళాడు. కాలేజీలో ఏ సాంస్కృతిక ప్రదర్శనలు జరిగినా ముందుండేవాడు. అక్కడ చదువుతున్నప్పుడు సినిమాలు చూడ్డం పెరిగి, సినిమాల్లో ప్రయత్నించాలనే కోరిక ఎక్కువైంది.
సినిమాల్లో మంచి కథా రచయితగా స్థిరపడాలని చెన్నై వెళ్ళాడు. కలైమణి అనే తమిళ రచయిత దగ్గర కాపీ రైటర్‌గా చేరాడు. కొన్నాళ్ల తరువాత దర్శకత్వం మీద మోజు పుట్టింది. దాంతో అమృతం అనే దర్శకుణ్ణి ఆశ్రయించాడు. అక్కడ నుంచి దాదాపు పదేళ్ళు దర్శకత్వశాఖలో ఉన్నాడు. ఎస్‌.జె.సూర్య దగ్గర అసిస్టెంట్‌ డైరెక్టర్‌గా వాలి, ఖుషి వంటి సినిమాలకు పనిచేశాడు.
ఆ అనుభవంతో తమిళంలో అజిత్‌తో ఓ సినిమా తీశాడు. అది ఓ మోస్తరుగా ఆడింది. తరువాత సినిమా రమణ (తమిళం). సూపర్‌హిట్‌. దాన్ని తెలుగులో చిరంజీవి కథానాయకుడిగా ఠాగూర్‌ (సినిమా)గా రీమేక్‌ చేశారు. అది తెలుగులో కూడా మంచి విజయాన్ని సాధించింది.
తరువాత "షార్ట్ టర్మ్ మెమరీ లాస్" ఆధారంగా సూర్య నాయకుడిగా గజినీ సినిమా తీశాడు. అది కూడా తెలుగు తమిళ భాషల్లో ఘన విజయం సాధించింది. దాంతో బాలీవుడ్ లో అదే సినిమాని ఆమిర్ ఖాన్ తో తీసే అవకాశం వచ్చింది. ఆ చిత్రం కూడా సంచలన విజయాన్ని సాధించింది.ప్రస్తుతం ఆయన భార్య, పాపతో చెన్నైలో నివసిస్తున్నాడు.
ఆయన అభిమాన దర్శకుడు మణిరత్నం. "గాడ్ ఫాదర్", "లగేరహో మున్నాభాయ్" ఆయనికిష్టమైన చిత్రాలు.
పరేష్ రావెల్
పరేష్ రావెల్ (జననం: మే 30, 1950) ఒక ప్రముఖ నటుడు. 1984 లో చిత్ర సీమ లోకి ప్రవేశించాడు.
డబ్బింగ్ జానకి
డబ్బింగ్ జానకి ప్రముఖ దక్షిణభారత చలన చిత్ర నటి. ఈమె దాదాపు 600 చిత్రాలలో నటించింది. ఎక్కువగా తల్లి పాత్రలను పోషించింది. సాగర సంగమం చిత్రంలో కమల్ హాసన్ తల్లిగా నటించి విమర్శకుల ప్రశంసలు అందుకొంది.
వీరిది పెద్దాపురం లోని మధ్యతరగతి కుటుంబం. అక్కడ దగ్గర ఎక్కువగా నాటకాలు వేసేవారు. ఈమె నాలుగో తరగతిలో ఉన్నప్పుడు తెలిసిన వాళ్లు ఒకరు ఓ పాత్ర ఉందంటూ తీసుకెళ్లారు. అప్పట్నుంచి నాటకాలతో బిజీ అయిపోయింది. ఏడో తరగతితో చదువు ఆపేసింది. ప్రస్తుతం ఈవిడ చెన్నైలో ఉంటున్నది. షూటింగ్, డబ్బింగ్ ఉంటే హైదరాబాద్ వస్తుంది. ఈవిడ ఇద్దరు కొడుకులు. కోడళ్లూ, మనవలతో ఇల్లంతా సందడిగా ఉంటుంది.
పదహారేళ్లు వచ్చేప్పటికి ఈమెకు పెళ్త్లెంది. భర్తది మిలటరీ ఉద్యోగం. ఆయనకీ నాటకాలంటే ఆసక్తి. పెళ్లయ్యాక తన నుంచీ ప్రోత్సాహం లభించింది. అయితే అప్పటికే వీరు చెన్నైలో స్థిరపడ్డారు. ఓసారి బస్సులో వెళుతుంటే ఏవీఎమ్ సంస్థలో పనిచేసే ఓ సహాయ దర్శకుడు ఈమెను చూసి 'సినిమాల్లో నటిస్తారా' అని అడిగారు. ఈమె భర్త అంగీకరించారు. అలా 1958లో 'భూ కైలాస్'లో చెలికత్తె పాత్రతో వెండి తెరకు పరిచయం అయ్యింది. ఆ తరువాత నిలదొక్కుకోవడానికి చాలా కష్టాలుపడింది. ఆర్థిక ఇబ్బందులూ ఉండటంతో గ్రూపు డాన్సర్‌గా కూడా చేసేది. తమిళం, తెలుగు అగ్ర దర్శకులూ, నటులందరితో కలిసి పనిచేసింది. చాలా సినిమాల్లో ఈమె కంటే పెద్దవాళ్లకే అమ్మగా కనిపించింది.
శంకరాభరణం సినిమా విజయోత్సవ వేడుక విజయవాడలో జరిగింది. ఆ కార్యక్రమానికి ఈమె, షావుకారు జానకి, గాయని ఎస్. జానకి వెళ్లారు. 'వేదిక మీదకు జానకిగారు రావాలి' అని మైకులో చెప్పేసరికి ముగ్గురూ లేచి నిలబడ్డారు. అప్పుడు డబ్బింగ్ జానకి అని అవతలి వ్యక్తి అనడంతో.. ఆ రోజు నుంచి ఈమె పేరుకు మొదట్లో డబ్బింగ్ వచ్చి చేరింది.
ఉన్ని కృష్ణన్
ఉన్ని కృష్ణన్ (జననం: జూలై 9, 1966) ప్రముఖ శాస్త్రీయ సంగీత మరియు సినీ గాయకుడు. తెలుగు, తమిళ, కన్నడ, మళయాళ, హిందీ మరియు ఆంగ్ల భాషలలో పాటలు పాడాడు. సినీ రంగంలో తన తొలి పాట "ఎన్నావలె అది ఎన్నావలె"కి గాను జాతీయ ఉత్తమ గాయకుడు పురస్కారాన్ని అందుకొన్న ప్రతిభాశాలి. ఇతడు సినీ గీతాలకన్నా శాస్త్రీయ సంగీత గీతాలాపనకు ప్రాముఖ్యత నిస్తాడు.
ఉన్నికృష్ణన్ కె.రాధాకృష్ణన్, డాక్టర్ హరిణి దంపతులకు కేరళలోని పాలక్కాడ్ లో జన్మించాడు.
వారు నివాసం పేరు కేసరి కుటీరం. అది మద్రాసు నగరంలో పేరెన్నిక గన్నది. అతని ముత్తాత కె. ఎన్. కేసరి పేరుగాంచిన ఆయుర్వేద వైద్యుడు. తెలుగు మహిళల కోసం గృహలక్ష్మి అనే పత్రికను ప్రోత్సహించాడు. 1983 లో చెన్నైలోని ఆసాన్ మెమోరియల్ సీనియర్ సెకండరీ స్కూల్లో చదివాడు. రామకృష్ణ మిషన్ వివేకానంద కళాశాలలో చదివాడు. మద్రాసు విశ్యవిద్యాలయం నుంచి బీకాం పూర్తి చేశాడు. ప్యారీస్ కన్ఫెక్షనరీ లిమిటెడ్ అనే సంస్థలో 1987 నుంచి 1994 దాకా అధికారిగా పనిచేశాడు. తరువాత ఉద్యోగం వదిలి పెట్టి పూర్తి స్థాయి గాయకుడిగా మారాడు.
ఉన్నికృష్ణన్ భార్య ప్రసిద్ధ భరతనాట్య కళాకారిణి ప్రియ. వారికి ఒక కుమారుడు ఒక కుమార్తె. వీరి కుమార్తె ఉత్తర కూడా గాయనిగా రాణిస్తోంది. ఆమె పాడిన నేపథ్య గీతానికి జాతీయ పురస్కారం అందుకుంది.
ఒకరికి ఒకరు
ఒకరికి ఒకరు 2003 లో విడుదలైన తెలుగు చిత్రం. శ్రీరామ్, అర్తీ ఛాబ్రియా నాయకా నాయికలుగా రసూల్ ఎల్లోర్ దర్శకత్వంలో ఆనంది ఆర్ట్స్ సంస్థ నిర్మించిన చిత్రం. ప్రముఖ ఛాయాచిత్రకుడు రసూల్ ఎల్లోర్ ఈ చిత్రం ద్వారా దర్శకుడిగా మారారు.
కామేశ్వరరావు (శ్రీరామ్) మధ్యతరగతి కుటుంబంలో జన్మిస్తాడు.కుటుంబ పరిస్థితి కారణంగా చిన్నతనం నుండి అన్ని విషయాలలో సర్దుకుపోవలసి వస్తుంటుంది. ఇంజనీరింగ్ ఉత్తీర్ణుడు అయిన తరువాత బామ్మ (రాధా కుమారి) మొక్కు కారణంగా కాశీ వెళ్ళ వలసి వస్తుంది. దారిలో కథానాయకి స్వప్న (ఆర్తీ ఛాబ్రియా పరిచయమౌతుంది. ఇద్దరూ తమ అసలు పేర్లను దాచిపెట్టి రాహుల్, సుబ్బలక్ష్మిగా పరిచయమవుతారు. తమ ప్రేమను వ్యక్త పరుచుకోకుండానే విడిపోతారు.
తరువాత స్వప్న అమెరికాలో ఉన్నట్లు తెలుసుకున్న కామేశ్, ఉద్యోగ నెపంతో ఆమెను వెతకడానికి అమెరికా వెళతాడు. తరువాత అతను స్వప్నను కలుసుకున్నాడా లేదా అన్నది తెర పైన చూడవలసిందే.
ఉత్తమ నూతన చిత్ర దర్శకుడు -- రసూల్ ఎల్లోర్
రసూల్ ఎల్లోర్
రసూల్ ఎల్లోర్ ప్రముఖ ఛాయాగ్రహకుడు మరియు దర్శకుడు. ఈయన పలు చిత్రాలకు ఛాయాగ్రహణం వహించాడు. తెలుగు లో "'ఒకరికి ఒకరు" చిత్రము ద్వారా దర్శకుడిగా మారాడు. ప్రముఖ నిర్మాత, ఛాయాగ్రహకుడు ఎస్. గోపాల్ రెడ్డి ఇతని బావగారే.
ఫ్రాంక్ విటిల్
ఫ్రాంక్ విటిల్ ఒక సుప్రసిద్ధ ఆంగ్ల ఎయిర్‌ఫోర్స్ ఆఫీసరు. జెట్ ఇంజన్ని కనుగొన్నాడు.
ఇంగ్లండ్లోని కొవెంట్రీలో 1907 జూన్‌ 1న పుట్టిన ఫ్రాంక్‌విటిల్‌ తండ్రి ఓ సాధారణ మెకానిక్‌. ఇంటి దగ్గరే ఉన్న ఒక పరిశ్రమలో విమానాల తయారీని ఆసక్తిగా గమనిస్తూ ఎదిగిన అతడు పెద్దయ్యాక పైలట్‌ కావాలని కలలు కనేవాడు. ఉన్నత పాఠశాల దాటి కళాశాల స్థాయికి చేరేసరికి ఇంట్లో ఆర్థిక ఇబ్బందుల వల్ల చదువు ఆగింది. తండ్రి ప్రారంభించిన వర్క్‌షాప్‌లో పనిచేస్తూనే తీరిక చిక్కినప్పుడల్లా గ్రంథాలయానికి వెళ్లి నక్షత్రశాస్త్రం, శరీర తత్వశాస్త్రం, ఇంజినీరింగ్‌ గ్రంథాలను అధ్యయనం చేశాడు.
విమానాలపై ఆసక్తితో 15 ఏళ్లకే బ్రిటిష్‌ రాయల్‌ ఎయిర్‌ ఫోర్స్‌ ఉద్యోగానికి ప్రవేశ పరీక్ష రాసి మంచి మార్కులు సాధించాడు. అయితే పొట్టిగా, పీలగా ఉన్నందున ఎంపిక కాలేదు. అయినా పట్టువదలకుండా కఠినమైన వ్యాయామాలు చేస్తూ శరీర దారుఢ్యాన్ని అభివృద్ధి చేసుకుని తర్వాతి ఏడాది మళ్లీ పరీక్షలకు హాజరై మెకానిక్‌గా ఎంపికయ్యాడు. ఓ పక్క ఉద్యోగం చేస్తూనే విమానాల నమూనాలను చేస్తుండేవాడు. వాటిని గమనించిన కమాండింగ్‌ అధికారి అతడిని ఆఫీసర్‌ శిక్షణకు ఎంపిక చేశాడు. అందులో కొనసాగుతూనే కేంబ్రిడ్జి విశ్వవిద్యాలయంలో మెకానికల్‌ సైన్సెస్‌ అధ్యయనం చేశాడు. ఆ సమయంలోనే భూమి నుంచి బాగా ఎత్తుగా, అత్యధిక వేగంతో విమానాలు నడవాలంటే ఎలాంటి ఇంజిన్‌ ఉండాలో వివరిస్తూ పరిశోధనాత్మక వ్యాసాన్ని ప్రకటించాడు. ఆ ఆలోచనల ఫలితమే అతడు రూపొందించిన టర్బోజెట్‌ ఇంజిన్‌. ప్రొపెల్లర్‌, పిస్టన్‌లతో కూడిన అప్పటి విమానాలకు భిన్నంగా అత్యధిక పీడనం కలిగిన వాయు ఇంధనాన్ని మండించే అతడి ఇంజిన్‌ నమూనాకు 1930లోనే మేధోహక్కులు లభించినా, తయారీకి ప్రభుత్వ సాయం అందలేదు. రెండో ప్రపంచ యుద్ధం సమయంలో ప్రభుత్వం చూపిన ఆసక్తి కారణంగా ఫ్రాంక్‌ రూపొందించిన టర్బోజెట్‌ ఇంజిన్‌తో తొలిసారిగా జెట్‌ విమానం 1941లో గగనవిహారం చేసింది. ఫ్రాంక్‌విటిల్‌ ఆవిష్కరణకు ఫెలో ఆఫ్‌ రాయల్‌ సొసైటీ, నైట్‌హుడ్‌ లాంటి ఎన్నో గౌరవాలు, సత్కారాలు లభించాయి.
వినీత్
వినీత్ ప్రముఖ చలన చిత్ర నటుడు. తెలుగు, తమిళం,కన్నడ మళయాల మరియు హిందీ భాషలలో పలు చిత్రాలలో నటించాడు. తెలుగులో అబ్బాస్తో కలిసి నటించిన ప్రేమ దేశం చిత్రం ఇతనికి మంచిపేరు తెచ్చింది.
ట్రావెంకూర్ సిస్టర్స్ గా పేరు గాంచిన రాగిణి, పద్మిని లలో పద్మిని భర్తయైన డాక్టర్ రామచంద్రన్ కు వినీత్ మేనల్లుడు. వీరిద్దరి ప్రోద్భలంలో వినీత్ తల్లిదండ్రులు అతన్ని ఆరేళ్ళ వయసు నుంచే నాట్య తరగతులకు పంపించడం ప్రారంభించారు. అలా చిన్న వయసులోనే భరతనాట్యం నేర్చుకున్నాడు. పలు పోటీల్లో పాల్గొని అనేక బహుమతులు సాధించాడు. కేరళ యూత్ ఫెస్టివల్ పోటీల్లో వరుసగా నాలుగేళ్ళ పాటు మొదటి బహుమతి పొందాడు. 1986 లో "కళాప్రతిభ" పురస్కారాన్ని పొందాడు.
వినీత్ 1985 లో ఐ. వి. శశి దర్శకత్వంలో వచ్చిన "ఇదనిళంగ" అనే సినిమాతో చిత్ర సీమలోకి ప్రవేశం చేశాడు.
భానుచందర్
భానుచందర్ ప్రముఖ చలనచిత్ర నటుడు, దర్శకుడు. పలు తెలుగు, తమిళ చిత్రాలలో ప్రధాన నాయక పాత్రలను మరియు సహాయ పాత్రలను పోషించాడు. ఇతడు ప్రముఖ తెలుగు సంగీత దర్శకుడు మాస్టర్ వేణు కుమారుడు. తెలుగులో ప్రేమించొద్దు ప్రేమించొద్దు, దేశద్రోహులు అనే రెండు చిత్రాలకు దర్శకత్వం కూడా వహించాడు. టీవీ సీరియళ్లలో కూడా నటించాడు.
ప్రముఖ సంగీత దర్శకుడు మాస్టర్ వేణు కొడుకైన భానుచందర్ చిన్నతనంలో తండ్రిలానే తానూ సంగీత దర్శకుడు కావాలనుకున్నాడు. గిటార్ నేర్చుకుని అవలీలగా వాయించగలిగేవాడు. భానుచందర్ నేషనల్ కాలేజీ నుంచి గ్రాడ్యుయేషన్ పూర్తి చేశాడు. కొద్ది కాలం పాటు సంగీత దర్శకుడు నౌషాద్ దగ్గర సహాయకుడిగా పనిచేశాడు. తల్లి కోరిక మేరకు నటుడు కావాలని యాక్టింగ్ స్కూల్లో చేరి నటనలో శిక్షణ పొందాడు. అతను శిక్షణ పొందిన సంస్థలో ముందు బ్యాచిలో రజనీకాంత్, తరువాత బ్యాచీలో చిరంజీవి శిక్షణ పొందారు. కొద్ది రోజులు డ్రగ్స్ కి బానిసైనప్పుడు అన్నయ్య అతన్ని మార్షల్ ఆర్ట్స్ లో చేర్పించాడు. అలా భానుచందర్ కరాటే లో కూడా శిక్షణ పొందాడు. అతను కరాటేలో బ్లాక్ బెల్ట్ సాధించాడు.
భానుచందర్ ముందుగా బాలు మహేంద్ర దర్శకత్వంలో వచ్చిన మూడుపాని అనే తమిళ సినిమాలో నటించాడు. తరువాత తమిళంలోనే నీంగళ్ కేటవాయ్ అనే సినిమాలో నటించాడు. ఈ సినిమా విజయవంతం కావడంతో తరువాత బాలు మహేంద్ర పరిచయంతో చాలా సినిమాల్లో నటించాడు. బాలు మహేంద్ర దర్శకత్వంలో అర్చన జంటగా నటించిన "వీడు" అనే తమిళ సినిమా జాతీయ పురస్కారం అందుకుంది.
షకీలా
షకీలా ప్రముఖ దక్షిణ భారత చలన చిత్ర నటి. ఎక్కువగా మళయాళ శృంగార చిత్రాలలో నటించింది.
షకీలా సూళ్లూరుపేట దగ్గర కోట (శ్రీ పొట్టి శ్రీరాములు నెల్లూరు జిల్లా)లో పెరిగింది. తమిళంలో "ప్లేగర్ల్స్" అనే 'సాఫ్ట్‌కోర్' చిత్రంతో ఈమె సినీ ప్రస్థానం మొదలెట్టింది ఈ సినిమాలో సిల్క్ స్మిత ప్రధాన కథానాయిక కావడం విశేషం. తర్వాత "కిన్నెర తుంబికళ్" అనే మళయాళం చిత్రంతో మొదటిసారిగా పాప్యులర్ అయింది. సుమారు 110 సినిమాల్లో నటించిన షకీలా, ఎక్కువగా తమిళం, మళయాళం, తెలుగు, కన్నడ, హిందీ సినిమాల్లో నటించింది. షకీలా నటించిన ఈ సినిమాలన్నీ దాదాపు "బి" గ్రేడ్ 'సాఫ్ట్‌కోర్' సినిమాలుగానే చెప్పుకోవచ్చు. ఈమె తారస్థాయిలో సినిమాలు తీసిన కాలంలో "షకీలా సినిమా" అన్న పదాన్ని "సాఫ్ట్ పోర్న్" సినిమాకు పర్యాయపదంగా వాడేవారు. ఇలాంటి షకీలా సినిమాల పాప్యులారిటీ విదేశీ భాషల్లోకి కూడా విస్తరించి, ఈ అర్ధనగ్న చిత్రాలు నేపాలీ, చైనీస్, సింహళ భాషల్లోకి కూడా డబ్బింగు చేయబడ్డాయి. తొలిరోజుల్లో సంచలనాత్మకంగా పైభాగంలో ఆఛ్ఛాదన లేకుండా కొన్ని కొన్ని సినిమాలలో నటించిది. కానీ ఆ తరువాత వచ్చిన సినిమాలలో అశ్లీల దృశ్యాల చిత్రీకరణకు మారు వేషధారిని (బాడీ డబుల్) ఉపయోగించింది. 2003 నుండి శృంగార పాత్రలు మానేసి సినిమాలలో క్యారక్టెరు ఆర్టిస్టు పాత్రలు పోషిస్తూ వచ్చింది.
తన పేరు శృంగార రసానికి ప్రతీకగా ఎందుకు మారిందో తెలియజెప్పటానికి, షకీలాలు ఎలా పుడతారో, ఎలా రూపుదిద్దుకుంటారో అందరికీ తెలియాలని ఆత్మకథ వ్రాసినట్టు చెప్పుకున్నది. ఈమె చాల దుర్భమైన బాల్యాన్ని గడిపింది. పదహారేళ్ళ వయసులో ఈమె తల్లే స్వయంగా వ్యభిచరించడానికి పంపింది. తన నటించిన సినిమాలు కేవలం తన శరీరాన్ని శృంగారభరితంగా చూపటానికి మాత్రమే పరిమితమయ్యాయని, తనలోని నటిని వెలికితీయటానికి ఎవ్వరూ ప్రయత్నించలేదని షకీలా ఆత్మకథలో చెప్పుకున్నది.
ఒకప్పుడు దక్షిణ భారతదేశ చలనచిత్ర రంగంలో ఎక్కువ పారితోషికం తీసుకొన్న నటీమణి అయిన షకీలా, అమె డబ్బు వ్యవహారాలంతా చూసుకొంటున్నపెద్దక్క నూర్జహాన్ ఖాజేసి దివాళా తీసే స్థితికి తెచ్చింది. సినిమాలతో విసిగిపోయానని. పెళ్ళి చేసుకొని ప్రశాంతమైన జీవితాన్ని గడుపుదామనుకుంటున్నానని వెలిబుచ్చినా కుటుంబ సభ్యులు అందుకు సముఖం చూపకపోవడంతో కేవలం వాళ్ళు డబ్బు కోసమే ఉంటున్నారని ఆమెకు అర్ధమైంది.na dee 
savaryang google in wrod
అభినయశ్రీ
అభినయశ్రీ తెలుగు నటి. ఎక్కువగా ప్రత్యేక గీతాలలో నటించింది. ఈమె తల్లి అనురాధ అలనాటి తెలుగు నటి. తెలుగులో 2004 లో విడుదలైన చిత్రం ఆర్యలో ఈమె నర్తించిన ఆ అంటే అమలాపురం గీతం ద్వారా గుర్తింపు పొందింది.
అర్చన (నటి)
అర్చన రెండు సార్లు జాతీయ ఉత్తమనటి పురస్కారాన్ని పొందిన ప్రముఖ చలనచిత్ర నటి. తెలుగు మరియు తమిళ చిత్రాలకు గాను 1989 లో మరియు 1988 లో జాతీయ ఉత్తమ నటి పురస్కారాన్ని పొందిన ప్రతిభాశాలి.
దాసి (1988 సినిమా)
దాసి 1988 లో విడుదలైన తెలుగు చిత్రము. బి.నరసింగరావు రచించి, దర్శకత్వం వహించి, నిర్మించిన చిత్రము. అలనాటి (1920 కాలంనాటి) తెలంగాణలో దొరల నిరంకుశ పాలనలో చితికిపోయిన గ్రామ ప్రజల జీవితాలను ప్రతిబింబించిన చిత్రం. భావ వ్యక్తీకరణకు ప్రాధాన్యమిస్తూ ఆద్యంతం వాస్తవికధోరణిలో రూపొందించబడింది. ఈ చిత్రములో దాసిగా కామాక్షి పాత్రను పోషించిన ప్రముఖ నటి అర్చన 1989 సంవత్సరానికి గాని జాతీయ ఉత్తమ నటి పురస్కారాన్ని పొందింది.
ఈ చిత్రం జాతీయ స్థాయిలో అయిదు అవార్దులు గెలుచుకొంది. ఒక తెలుగు చలన చిత్రానికి ఇన్ని అవార్దులు రావడం ఇదే ప్రధమం. తెలుగులో ఉత్తమ సినిమాగా బి.నరసింగరావు, ఉత్తమ నటిగా అర్చన, ఉత్తమ సినిమాటొగ్రఫికి గాను అపూర్వ కిషొర్ బిర్, ఉత్తమ కాస్ట్యూమ్ డిజైనర్ గా సుదర్శన్, ఉత్తమ కళా దర్శకుడు గా టి. వైకుంఠం 1989 సంవత్సరపు జాతీయ చలన చిత్ర పురస్కారాలు అందుకొన్నారు. ఈ చిత్రం 1989 లో మాస్కో లో జరిగిన అంతర్జాతీయ చలన చిత్రోత్సవంలో డిప్లొమా ఆఫ్ మెరిట్ అవార్డ్ ను కూడా గెలుచుకొంది.
ఆకాశమంత
ఆకాశమంత 2009 లో రాధామోహన్ దర్శకత్వంలో విడుదలైన తమిళ అనువాద చిత్రం. ప్రకాష్ రాజ్, త్రిష, ఐశ్వర్య ఇందులో ప్రధాన పాత్రధారులు.
రఘురామ్ (ప్రకాశ్ రాజ్) ఓ ఉద్యానవనంలో నడుస్తూ సుధాకర్ (జగపతి బాబు) తన కూతుర్ని ఆడిస్తూ కష్టపడుతూ ఉండటం చూస్తాడు. ఒకరినొకరు పరిచయం చేసుకున్నాక కథంతా రఘు తన కూతురు అభి (త్రిష) తో తన అనుబంధం గురించి కొన్ని గతాల్ని తలుచుకుంటూ సుధాకర్ తో పిల్లలని పెంచుతూ ఉన్నప్పుడు కలిగే అనుభవాల గురించి చెబుతూ ఉంటాడు. రఘురాం చిన్నప్పటి నుంచి కూతురంటే విపరీతమైన ప్రేమ కురిపిస్తుంటాడు. ఆమె బడికి వెళ్ళేటపుడు అతనికి కన్నీళ్ళు ఆగవు. బడి దగ్గర ఈ అనామకుణ్ణి చూసిన ఆమె అతన్ని తమ ఇంటికి తీసుకెళ్ళి మంచి జీవితం ప్రసాదించేదాకా ఒప్పుకోదు. ఆమె పెరిగి పెద్దయ్యే ప్రతి క్షణాన్ని మనసారా ఆస్వాదిస్తుంటాడు. అభి ఢిల్లీ వెళ్ళి చదవాలని అనుకుంటుంది. మొదట్లో కూతురును వదిలి ఉండలేక అక్కడికి పంపించలేనంటాడు. కానీ అభి ఆత్మవిశ్వాసం చూసి ఆమెను అక్కడికి పంపిస్తాడు. అభికి ఢిల్లీలో చదివేటపుడే జోగి అనే పంజాబీ వ్యక్తితో పరిచయం ఏర్పడి ప్రేమగా మారుతుంది. రఘురాం కి అది మొదట్లో రుచించదు. అభి జోగిని తమ ఇంటికి తీసుకువచ్చి పరిచయం చేస్తుంది. అయినా సరే రఘురాం అంగీకరించలేడు.
పాపినేని శివశంకర్
డాıı పాపినేని శివశంకర్ సుప్రసిద్ధ కవి, కథకులు మరియు విమర్శకులు. సాహితీ త్రిముఖుడుగా ప్రసిద్ధి గాంచారు. 1953 నవంబర్ 6న విజయ దీపావళి నాడు గుంటూరు జిల్లా నెక్కల్లు గ్రామంలో జన్మించిన శివశంకర్ ఆధునిక తెలుగు కవిత్వ ప్రపంచములో అగ్రశ్రేణి కవులలో ఒకరు. ఆయన రాసిన రజనీగంధ అనే కవితా సంపుటికి గాను కేంద్ర ప్రభుత్వం 2016 డిసెంబరు 21 న కేంద్ర సాహిత్య అకాడెమీ పురస్కారం ప్రకటించింది. ఆలోచనల, అనుభూతుల మేళవింపు శివశంకర్ కవిత్వం. అందులోని తాత్త్వికమైన లోతులు చదువరులను ఆలోచింపజేస్తాయి. ఇప్పటివరకు సుమారుగా 350 కవితలు, 55 చిన్న కథలు ఇంకా 220 వ్యాసాలు వివిధ పత్రికలలో ప్రచురితమయ్యాయి. 1990 నుంచి తెలుగు ఉత్తమ కథా సంకలనాలను 'కథా సాహితి' పేరుతో వాసిరెడ్డి నవీన్తో కలిసి ప్రతి సంవత్సరమూ ప్రచురిస్తున్నారు. శివశంకర్ కవితా సంపుటాలు 5 ప్రచురించబడ్డాయి. 2 కథా సంపుటాలు మట్టి గుండె (1992), సగం తెరిచిన తలుపు (2008) వెలువడ్డాయి. 'సాహిత్యం-మౌలిక భావనలు' అనే అంశంపై వీరు చేసిన ఉత్తమ పరిశోధనకు ఆచార్య తూమాటి దొణప్ప స్వర్ణపతకం లభించింది. చినుకు, కథాసాహితి, విస్మృత కథ, రైతు కవిత, కవిత సంపుటాలకు సంపాదకత్వ బాధ్యత నిర్వహించారు. తెలుగు విశ్వవిద్యాలయము నుంచి, 2000 సంవత్సరములో వచన కవిత్వ పురస్కారం పొందారు. తాడికొండ బి.ఎస్.ఎస్.బి.కళాశాలలో తెలుగు అధ్యాపకులుగా, ప్రిన్శిపాల్ గా పనిచేసి, 2010 ఫిబ్రవరిలో పదవీవిరమణ చేశారు.
ద్వారకానాథ్ టాగూర్
ద్వారకానాథ్ టాగూర్ (1794-1846)భారతదేశంలో తొలి పారిశ్రామిక వేత్తల్లో ఒకరు. బెంగాల్ పునరుజ్జీవనంలో ప్రముఖ పాత్ర పోషించాడు.
ద్వారకానాథ్ కలకత్తా పోలీసు శాఖలో పని చేసే రమ్మొనీ ఠాకూర్, మేనక దంపతులకు రెండో కొడుకుగా జన్మించాడు. రమ్మొనీ ఠాకూర్ అన్న రామ్ లోచన్ మేనక సోదరియైన అలకసుందరిని ఇదివరకే వివాహమాడి ఉన్నాడు. అయితే వారికి సంతానం కలుగలేదు. కాబట్టి 1794 లో ద్వారకానాథ్ జన్మిస్తూనే రామ్ లోచన్ ఆయన్ను అనధికారికంగా దత్తత తీసుకున్నాడు. 1799 లో అధికారికంగా దత్తత స్వీకరించాడు.
దత్తత
దత్తత అంటే ఒక గృహస్థు తన వంశాన్ని, ఆస్థులను పెంపుజేసే వారసుడు లేనపుడు ఆ కార్యక్రమానికి గాను తనకు అభిమాన పాత్రుడైన వేరొక ఇంటి వ్యక్తిని తనకు వారసునిగా స్వీకరించి తన భౌతిక, 
పారలౌకిక కార్యక్రమ విస్తరణకు సాధనంగా చేసుకోవడం.
సమంత
సమంత (జ. 28 ఏప్రిల్, 1987) తెలుగు, తమిళ్ భాషల్లో నటించిన భారతీయ నటి. కెరియర్ తొలినాళ్ళలో మోడలింగ్ చేసిన సమంత 2007లో రవి వర్మన్ దర్శకత్వంలో "మాస్కోవిన్ కావేరి" సినిమాలో నటించేందుకు ఒప్పుకున్నప్పటికీ తన తొలి చిత్రమైన "ఏ మాయ చేశావే" సినిమాతో 2010లో తెలుగు పరిశ్రమలోకి అడుగుపెట్టింది. ఆపై తను నటించిన "బృందావనం", "దూకుడు" (2011), "ఈగ" (2012), "ఎటో వెళ్ళిపోయింది మనసు" (2012), "సీతమ్మ వాకిట్లో సిరిమల్లె చెట్టు" (2013), "అత్తారింటికి దారేది" (2013) చిత్రాలతో అతితక్కువ సమయంలోనే తెలుగునాట ప్రముఖ కథానాయికగా ఎదిగింది.
మరోపక్క "ఈగ" ఏకకాల తమిళ నిర్మాణం "నాన్ ఈ", "ఎటో వెళ్ళిపోయింది మనుసు" ఏకకాల తమిళ నిర్మాణం "నీదానే ఎన్ పొన్వసంతం" సినిమాలతో తమిళంలో గుర్తింపు సాధించిన సమంత ఆపై "అంజాన్" (2014), "కత్తి" (2014) సినిమాలతో తమిళనాట కూడా ప్రముఖ కథానాయికగా ఎదిగింది. 2013లో రేవతి తర్వాత ఒకేసారి అటు తెలుగులోనూ, ఇటు తమిళంలోనూ దక్షిణ భారత ఫిలింఫేర్ ఉత్తమ నటి పురస్కారాన్ని ఒకేసారి ఒకే ఏడాదిలో అందుకున్న నటిగా కూడా సమంత ప్రసిద్ధి గాంచింది.
ఫ్రాంక్లిన్ రోజ్
ఫ్రాంక్లిన్ రోజ్ వెస్టిండీస్ దేశానికి చెందిన క్రికెట్ ఆటగాడు.
శృతి సేథ్
శృతి సేథ్ భారతీయ టెలివిజన్, వి.జే మరియు చలనచిత్ర నటి.
శృతి సేథ్ భారతదేశంలోని గుజరాత్ నందు 18 డిసెంబర్ 1977న జన్మించింది. ఆమె అశోక్ అకాడెమిలో పాఠశాల విద్య అభ్యసించి, సెయింట్ జేవియర్ కళాశాల నుండి అర్ధశాస్త్రం మరియు వాణిజ్యశాస్త్రములందు పట్టభద్రురాలైనది.
శృతి సేథ్ ఒక మోడల్ గా తన వృత్తిని ప్రారంభించింది. సౌందర్యప్రపంచంలోకి తన ప్రవేశం అనుకోకుండా సంభవిందని ఆమె అంటుంది. ఆమెకు మోడెలింగ్ ఇష్టమా అని ఆ సమయంలో "అనేకమంది" అడిగినప్పుడు, అది తన ప్రస్తుత "అదనపు ఖర్చులకు మాత్రమే" అన్నది. మోడలింగ్ వృత్తిలో ఉన్న కాలంలో ఆమె నటించిన అనేక వ్యాపార ప్రకటనలలో క్లీన్ అండ్ క్లియర్ మాయిస్చరైజర్, టాటా హోం ఫైనాన్స్, పాండ్స్ టాల్క్, ఫ్రూటి, లైఫ్ బాయ్ సోప్, ఐసిఐసిఐ ప్రూడెన్క్షియల్ లైఫ్ ఇన్సూరెన్స్, యల్.జి, ఎయిర్ టెల్, మిసెస్ మారినో హెయిర్ సాఫ్ట్నర్, స్టే ఫ్రీ సెక్యూర్, డామినోస్ మొదలగునవి ఉన్నాయి. ఆమె తొలి వాణిజ్యప్రకటన క్లీన్ అండ్ క్లియర్ మాయిశ్చరైజర్.
ఆమె తుదకు టెలివిజన్ కు చేరింది. వృత్తిపరంగా మోడలింగ్ మరియు టెలివిజన్ లలో తన ప్రవేశము గురించి, శృతి సేథ్ "విధి నన్ను ఆ దిశగా పంపింది.. నేను కేవలం దానిని అనుసరించాను" అని చెప్పింది. ఛానల్ Vలో పనిచెయ్యడమే "నాకు ఈ బుల్లితెరపై స్థిరమైన చోటు కల్పించింది" అని కుడా ఆమె వెల్లడించింది. ఆమె ఛానెల్ V ఇండియా కొరకు, "ఫస్ట్ డే ఫస్ట్ షో" మరియు "జంగ్లీ జ్యుక్ బాక్స్" నిర్వహించింది. ఆమె నటి ఫరిదాజలాల్ తో కలసి"క్యోం హోతా హై ప్యార్" , "దేష్ మే నికలా హోగా చాంద్" మరియు "షరారత్(సిట్ కాం)" వంటి అనేక ధారావాహికలలోను నటించింది. ప్రస్తుతం ఆమె సోనీ ఎంటర్టైన్మెంట్ టెలివిజన్ లో ప్రసారమవుతున్న "రిష్తా.కామ్" లో కనిపిస్తుంది. ఒక ముఖాముఖిలో రిష్తా.కామ్ గురించి మాట్లాడుతూ "అవి (యష్ రాజ్ ధారావాహికలు ) టి.ఆర్.పీలను ఎంతమాత్రం పొందలేదు. కానీ, TVని ప్రధమస్థానంలో చూస్తున్నవారికి కాదు. టి.ఆర్.పీ వ్యవహారం మొత్తం వాస్తవాన్ని ఎంతో వక్రీకరిస్తుంది. ఒక బిలియన్ పైగా జనాభాలో 15,000 కుటుంబాలవారు యావత్ దేశం ఏది చూడాలని కోరుతోందో నిర్ణయించడాన్ని నేను నమ్మను. ఈ యష్ రాజ్ ధారావాహికలు అన్నీ TV చూడనివారి గురించి ఆలోచించినవి" అని ఆమె అన్నది. అదే ముఖాముఖిలో ఆమె ఇంకా మాట్లాడుతూ "TV లోని నా ధారావాహికను అభిమానించే ప్రేక్షకులు అందరూ లండన్, అమెరికా, దక్షిణఆఫ్రికా, ఆస్త్రేలియాలలోనే ఉన్నారు. భారతీయులు దీన్ని ఇష్టపడరని కాదు, ప్రచారం ఆశాభంగంగా ఉండి ధారావాహిక గురించి వారికి తెలియకపోవడం శోచనీయం" అన్నారు.
ఆమె కొన్ని చలనచిత్రాలలో నటించింది. TV నుండి చలనచిత్రాల లోనికి వెళ్ళిన సందర్భంలో ఆమె మాట్లాడుతూ "వాస్తవంగా నేను దేని గురించి ఎటూ వెళ్ళలేదు. నేను TVలో చెయ్యను కేవలం చలనచిత్రాలలోనే చేస్తానని కాదు. నాకు ఎన్నో అవకాశాలకు మార్గాలు తెరుచుకుంటున్నాయి. నేను నాటక, చలనచిత్ర లేక TV వంటి ఏ మాధ్యమంలోనైనా ఉత్తేజాన్ని కలిగించే పనిని చేయాలనుకున్నాను" అని పేర్కొన్నారు. బహుశా అమీర్ ఖాన్ మరియు కాజోల్ తో కలసి నటించిన "ఫనా" చిత్రంలో ఆమె పోషించిన ఫాతిమా "ఫేటీ" పాత్ర ద్వారా ఆమె ప్రసిద్ధిచెందింది. ఆమె యాష్ రాజ్ ఫిల్మ్స్ నిర్మించిన "తర రమ్ పమ్" ( విడుదలయ్యింది)లో నటించింది మరియు 2010లో విడుదలయ్యే ప్రకాష్ ఝా యొక్క "రాజనీతి" చిత్రంలో కుడా ఆమెను చూస్తాము. రాజనీతి చిత్రంలో తన పాత్ర గురించి ఒక ముఖాముఖిలో మాట్లాడుతూ రాజనీతి చిత్రంలోని నా బలమైన పాత్ర నన్ను మూసపాత్రల పోషణ నుండి తప్పిస్తుందని భావిస్తున్నాను, ఎందుకనగా అటువంటి అయిష్టమైన పాత్ర నేను ధరిస్తానని ఎవ్వరు ఆశించరు" అని ఆమె అన్నది.
చీకట్లో సూర్యుడు
చీకట్లో సూర్యుడు అను నవల యండమూరి వీరేంద్రనాథ్ చే రచింపబడినది. ఈ నవల మొదట ఉదయం (పత్రిక) వారపత్రిక లో వచింది. ఇది యండమూరి వ్రాసిన మొదటి సైన్స్‌ ఫిక్షన్ నవల. భవిష్యత్తులో గ్రహాంతర వాసులతో వచ్చే ఘర్షణ ఈ నవలకు ప్రేరణ. కొంతమంది గ్రహాంతర వాసులు సూర్యుణ్ణి తమ గుప్పిట్లో పెట్టుకోవాలని ప్రయత్నిస్తుంటారు. వారి ప్రయత్నాలను శాస్త్రజ్ఞుడైన కథానాయకుడు ఎలా ఆపగలిగాడన్నది ముఖ్య కథాంశం.
భూమికి కొన్ని కోట్ల కాంతి సంవత్సరాల దూరంలో ఉన్న మరో గెలాక్సీలోని ఒక గ్రహం వారు తమ ఇంధన కొరతను తీర్చడానికి సరైన నక్షత్రం కోసం వేటాడుతుంటారు. వారికి మన విశ్వంలో ఉన్న సూర్యుడు తారసపడతాడు. దాన్ని వాళ్ళ అద్భుత సాంకేతిక పటిమతో సరాసరి గ్రహానికి చేరువగా తీసుకెళ్ళాలనుకుంటారు. ఈ పరిస్థితిని ఊహించి భూమ్మీద నుంచి కొంతమంది శాస్త్రవేత్తలను రాయబారం పంపుతారు. వారి వ్యోమ నౌక కాంతి వేగంతో ప్రయాణించి సుదూరంలో ఉన్న గ్రహాన్ని చేరుకుని కార్యాన్ని పూర్తి చేసుకుని తిరిగి కాంతివేగం కంటే ఎక్కువ వేగంతో తిరిగి భూమిని చేరుతుంది. ఈ ప్రయాణంలో వారికి ఎన్నో అవాంతరాలు ఎదురౌతాయి. ఈ ప్రయాణంలో భాగంగా ఓ ప్రేమకథ అంతర్లీనంగా సాగుతుంటుంది.
రాజా శాండో
రాజా శాండో పరిచయమైన పి.కె.నాగలింగం (1894-1944) భారతీయ సినిమా తొలిరోజుల్లో ప్రసిద్ధి చెందిన మూకీ చిత్ర దర్శకుడు, నిర్మాత. తమిళనాడులోని పుదుక్కొట్టైకి చెందిన సందౌ 1920లలో బొంబాయి మూకీ చిత్రపరిశ్రమలో బాగా సుపరిచితమైన సినిమారంగ ప్రముఖుడు. వస్తాదు మరియు మల్లయోధుడు. ఈయన అద్భుత శరీరదారుఢ్యానికి, తన శారీరక శక్తితో చేసిన అద్భుత విన్యాసాలు, ఈయనకు రాజా శాండో అన్న బిరుదును, దేశమంతటా పేరుప్రఖ్యాతులు తెచ్చిపెట్టాయి. ఈ విధంగా సినీరంగంలో ప్రవేశించే అవకాశం వచ్చింది. ఈయన బొంబాయి, మద్రాసులలో అనేక మూకీ చిత్రాలు, తెలుగు మరియు తమిళ చిత్రాలకు దర్శకత్వం వహించాడు.
ఈయన సినిమాలలో కొన్ని ప్రముఖమైనవి, అనాదై పెన్ (1929) - ఈయన దర్శకత్వంతో పాటు ప్రధాన పాత్ర పోషించాడు, పారిజాతపుష్పాహరణం (1932, బొంబాయిలో నిర్మించిన తమిళచిత్ర్రం), మేనక (1935, తమిళంలో ఒక మైలురాయిగా భావించబడే చిత్రం), చంద్రకాంత (1936, aఅప్పట్లో ఒక సంచలనాత్మక చిత్రం), మైనర్ రాజమణి (1937), తిరునీలకంఠర్ (1939, ఒక ఎం.కె.త్యాగరాజ భాగవతార్ సంగీత సంరభం), చూడామణి (1941, తెలుగు, ఈయనే నిర్మించాడు దీన్ని) మరియు శివకవి (1943, ఈ ఎం.కె.త్యాగరాజ భాగవతార్ చిత్రాన్ని చాలామటుకు రాజా శాండో దర్శకత్వం వహించాడు, కానీ నిర్మాత ఎస్.ఎం.శ్రీరాములు నాయుడుతో పొరపొచ్చాలు వచ్చి మధ్యలో వైదొలగాడు). చాలాకాలం విస్మరించబడిన తర్వాత ఎం.జి.రామచంద్రన్ తమిళనాడు ముఖ్యమంత్రిగా ఉన్నప్పుడు ఈయన తమిళ సినిమాకు చేసిన సేవలకు గానూ, ఈయన స్మృత్యర్ధం ప్రతిష్ఠాత్మక రాజా శాండో పురష్కారాన్ని స్థాపించాడు.
రట్టిహళ్లి నాగేంద్రరావు
రట్టిహళ్లి నాగేంద్రరావు ( 1896 - 1977 ), ప్రముఖ రంగస్థల నటుడు, తొలితరం కన్నడ సినిమా నటుడు, ఈయన కన్నడ సినిమాలలోనే కాక తెలుగు, తమిళ చిత్రాలలో కూడా నటించాడు. వై.వి.రావు నిర్మించిన తొలి కన్నడ టాకీ చిత్రం సతీ సులోచనలో ఎం.వి.సుబ్బయ్యనాయుడుతో పాటు నాగేంద్రరావు కూడా నటించాడు.
నాగేంద్రరావు 1896, జూన్ 23న కర్ణాటక రాష్ట్రం, చిత్రదుర్గ జిల్లాలోని హొళల్కేరేలో ఒక సాధారణ బ్రాహ్మణ కుటుంబంలో జన్మించాడు. ఈయన తండ్రి కృష్ణారావు మైసూరు రాజ్యపు అటవీ శాఖలో ఉద్యోగి. పరిస్థితుల ప్రభావం వల్ల నాగేంద్రరావు బాల్యం అంత సాఫీగా జరగలేదు. ఈయన తండ్రి ఉద్యోగ విరమణ చేసి, వ్యవసాయం చేపట్టాడు. కానీ వ్యవసాయం సరిగా చేతకాక పోవటం వల్ల కుటుంబం రోజువారీ తిండికోసం తిప్పలుపడేవారు. పేద బ్రాహ్మణులపై దయ ఉంచి సహాయం చేసేవారిపై ఆధారపడి బతికేవారు. ఎనిమిదేళ్ల వయసులోనే రంగస్థలంపై నటించడం ప్రారంభించిన నాగేంద్రరావు త్వరలోనే బాగా పేరు తెచ్చుకున్నాడు. తొలిరోజుల్లో రంగస్థలంపై ఈయన సీత, చంద్రమతి మరియు డెస్‌డెమోనా వంటి అనేక స్త్రీ పాత్రలను పోషించాడు. ఆ తరువాత పురుష పాత్రలను కూడా పోషించడం ప్రారంభించి, అప్పటి మద్రాసు ప్రెసిడెన్సీలోని కన్నడేతర ప్రాంతాలలో కూడా ప్రసిద్ధి చెందాడు. భారతదేశంలో 1931లో టాకీ చిత్రాల ప్రారంభంలో, బొంబాయి తరలి వెళ్ళాడు. అక్కడ ప్రసిద్ధ సినీ నిర్మాత, మూకీ సినిమాల నాయకుడైన రాజా సందౌ, నాగేంద్రరావును తన తమిళ సినిమాలలో నటింపజేశాడు. వాటిలో పారిజాతపుష్పాపహరణం (1932, నారద పాత్ర), కోవలన్ (1933, కథానాయకునిగా) మరియు రామదాసు (1933, తెలుగు చిత్రం, రామదాసుగా) చెప్పుకోదగినవి.
ఆ తరువాత బెంగుళూరుకు తిరిగివచ్చి, ప్రముఖ రంగ స్థల నటుడు, ఎం.వి.సుబ్బయ్యనాయుడుతో భాగస్వామిగా శ్రీ సాహిత్య సామ్రాజ్య నాటకమండలిలో చేరాడు. అప్పటికే నాగేంద్రరావు కన్నడ టాకీ చిత్రాన్ని తీసి చరిత్ర సృష్టించాలని తహతహలాడుతుండేవాడు. ఈయన తన కలైన కన్నడ టాకీ సినిమా ప్రాజెక్టును మైసూరు నగరంలోని ధనికులందరితో మాట్లాడిచూశాడు. కానీ వాళ్ళు సినిమాలలో పెట్టుబడి పెట్టడానికి వెనుకాడారు. అయితే బెంగుళూరులోని ఒక మార్వాడీ వ్యాపారస్తుడు, షా చమన్‌లాల్ దూంగాజీ, కన్నడ సినిమాలను నిర్మించాలనే ఆలోచనతో ఉన్నాడు. 1932లో సౌత్ ఇండియా మూవీటోన్ అనే ఒక సినిమా సంస్థను బెంగుళూరులో ప్రారంభించి, రావణుని జీవితంలోని కొంత భాగం, ఇంద్రజిత్తు మరియు ఆయన భార్య సులోచనల జీవితం ఆధారంగా "సతీ సులోచన" అనే ఒక పౌరాణిక చిత్రాన్ని నిర్మించాలని నిర్ణయించాడు. ఈ చిత్రాన్ని దర్శకత్వం చేయటానికి వై.వి.రావును నియమించాడు. దూంగాజీ రావణుని పాత్రకు నాగేంద్రరావును, ఇంద్రజిత్తు పాత్రకు ఈయన నాటక కంపెనీ భాగస్వామి ఎం.వి.సుబ్బయ్యనాయున్ని ఎంచుకున్నాడు. అదే ట్రూపులో ఉన్న లక్ష్మీబాయిని మండోదరి పాత్రకు ఎన్నుకున్నారు. 
తొలుత ప్రముఖ హార్మోనియం వాద్యకారుడు, రంగస్థల సంగీతదర్శకుడు హెచ్.ఆర్.పద్మనాభశాస్త్రిని సంగీతం సమకూర్చడానికి కుదుర్చుకున్నారు, కానీ తర్వాత నాగేంద్రరావే ఆ పనిని చేశాడు. శాస్త్రి అయనకు సహాయకునిగా పనిచేశాడు. మొత్తం యూనిట్లో దర్శకుడు కాక సినిమా అనుభవం కల ఏకైక వ్యక్తిగా నాగేంద్రరావుకు నిర్మాణ నిర్వహణ యొక్క అదనపు బాధ్యత అప్పగించబడింది. ఖర్చు తక్కువగా ఉంటుందని ఈయన చిత్రాన్ని కొల్హాపూరుగా నిర్మించడానికి నిర్ణయించాడు. ఛత్రపతి స్టూడియోను నిర్మాణానికి ఖారారు చేసుకొని 1933 డిసెంబరులో నాగేంద్రరావు, వై.వి.రావు కొల్హాపూరు రైలు ఎక్కారు. రెండు నెలల్లో నిర్మాణం పూర్తి చేసుకొని 1934లో విడుదలై, తొలి కన్నడ టాకీ చిత్రంగా చరిత్ర సృష్టించింది.
తిరుమలమ్మ పాలెం
తిరుమలమ్మ పాలెం శ్రీ పొట్టి శ్రీరాములు నెల్లూరు జిల్లా లోని వెంకటాచలము లోని గ్రామము..
ఈ గ్రామము నకు నెల్లూరు జిల్లా నుండి నిరంతరం బస్సు సౌకర్యం ఉంది.
మకాని నారాయణరావు
జాతీయ బీసీ కమిషన్‌ అధ్యక్షుడిగా నియమితులైన తెలుగు వ్యక్తి.1936 ఏప్రిల్‌ 22న నెల్లూరులో జన్మించిన మకాని నారాయణరావు ఆంధ్రావిశ్వవిద్యాలయంలో న్యాయవిద్య పూర్తి చేశారు. 1973లో జిల్లా సెషన్స్‌ జడ్జిగా నియమితులయ్యారు. 1979 నుంచి న్యాయశాఖలో ప్రభుత్వ కార్యదర్శిగా పనిచేశారు. అనంతరం లండన్‌లోని అడ్వాన్డ్స్‌ లీగల్‌ స్టడీస్‌ ఇన్సిట్యూట్‌లో పనిచేశారు. 1986లో రాష్ట్ర హైకోర్టు న్యాయమూర్తిగా వ్యవహరించారు. 1997 నవంబరు నుంచి 1998 వరకు హిమాచల్‌ప్రదేశ్‌ హైకోర్టు ప్రధాన న్యాయమూర్తిగా పనిచేశారు. తర్వాత సుప్రీంకోర్టులో సీనియర్‌ న్యాయవాదిగా కొనసాగారు.
గడ్డవరపు పుల్లమాంబ
పేరాల పుల్లమాంబ గారు రచయిత్రి మరియు స్త్రీల సాహిత్య వేదిక స్థాపకురాలు. ఈమె బాపట్ల మాయబజారులోని ఉమ్మారెడ్డి వీధిలో 1931 ఆగస్టు 6వ తేదీన కోన సత్యనారాయణ, శ్రీలక్ష్మమ్మలకు జన్మించారు. ఈమె 15వ ఏట తండ్రి మృతి చెందారు. అప్పటి నుంచి ట్యూషన్లు చెప్పుకుంటూ వచ్చిన సంపాదనతో ప్రైవేటుగా బి.ఎ., బి.ఇడి. చదివి 1954లో స్థానిక సరస్వతి మెమోరియల్‌ఉన్నత పాఠశాలలో ఉపాధ్యాయురాలుగా ఉద్యోగంలో చేరారు. అనంతరం ఎం.ఎ. చేసి 1958లో రాజమండ్రిలోని ప్రభుత్వ కళాశాలలో అధ్యాపకురాలిగా చేరి 1989లో కడపలోని ప్రభుత్వ జూనియర్‌ కళాశాలలో ప్రిన్సిపల్‌గా పదవీవిరమణ చేశారు.
మల్లంపల్లి శర్మయ్య శిష్యరికంలో సంస్కృతం నేర్చుకుని ఊటుకూరి లక్ష్మీకాంతమ్మ, కనపర్తి వరలక్ష్మి, నాయని కృష్ణమూర్తి, తురగా జానకీరాణి, పేరాల భరతశర్మ, పిల్లుట్ల హనుమంతరావు వంటి ప్రముఖ రచయితలతో కలిసి రచనలు చేశారు.
నీరో
నీరో జూలియో క్లాడియన్ వంశానికి చెందిన ఐదవ మరియు ఆఖరి రోమన్ చక్రవర్తి. తల్లిని, సవతి తమ్ముడును చంపి అధికారంలోకి వచ్చాడు. రాజ్యంలో చెలరేగిన విస్తృతమైన తిరుగుబాటును తట్టుకోలేక ఆత్మహత్య చేసుకున్నాడు.
ఫూలన్ దేవి
ఫూలన్ దేవి భారతదేశంలో పేరుగాంచిన ప్రముఖ బందిపోటు దొంగలలో ఒకతే. ఈమె చంబల్ లోయలో తనకు బాల్యంలో జరిగిన పరాభవానికి ప్రతీకారం తీర్చుకోవడానికి తన సొంత ముఠాను ఏర్పరుచుకొని బందిపోటు నాయకురాలిగా ఎదిగింది. తరువాత ప్రభుత్వానికి లొంగిపోయి రాజకీయాలలోకి ప్రవేశించింది.
ఈ క్రమంలో సమాజ్ వాద్ పార్టీ ఆమె పై వున్న అన్ని నేరాలను కొట్టి వేసింది. ఆ కారణంగా జైలు నుండి బయటకు వచ్చిన పూలన్ దేవి సమాజ్ వాది పార్టీ తరపున లోక్ సభకు పోటి చేసి 1996 లో గెలుపొందారు. కాని ఆమె పై ప్రతీకారం తీర్చుకోవడానికి ఎదురు చూస్తున కొంత మంది శత్రువులు 25 జూలై 2001 నాడు ఆమెను ఆమె ఇంటి ముందే ముసుగులు ధరించి కాల్చి చంపేశారు.
సుదీర్ఘ విచారణ తర్వాత పూలన్ దేవి హంతకుడుగా షేర్ సింగ్ రాణాను నిర్ణయించి ఢిల్లీ కోర్టు అతనికి జీవితఖైదు విధించింది. అతడికి లక్ష రూపాయల జరిమానా కూడా విధించింది. గత పదమూడేళ్లుగా సాగుతున్న ఈ కేసుపై ఢిల్లీలోని అదనపు సెషన్స్ కోర్టు గురువారం తుది తీర్పు వెలువరించింది. 2014 ఆగస్టు 8న అతడిని దోషిగా కోర్టు నిర్ధారించింది. ఆగస్టు 12న శిక్ష ఖరారవుతుందని భావించినా రెండు రోజులు ఆలస్యంగా తుది తీర్పు వెలువడింది. ఈ కేసులో 10 మంది నిందితులను సరైన సాక్ష్యాధారాలు లేవంటూ నిర్దోషులుగా కోర్టు విడుదల చేసింది. బందిపోటు రాణిగా ప్రఖ్యాతి గాంచిన పూలన్‌దేవి 2001 జూలై 25న ఢిల్లీలోని తన నివాసం ముందు హత్యకు గురైయ్యారు. పార్లమెంటు సమావేశాలకు హాజరై మధ్యాహ్న భోజనం కోసం ఇంటికి వచ్చిన ఆమెను రాణా సహా ముగ్గురు దుండగులు అతి దగ్గర నుంచి కాల్చి చంపారు.
ఆమె జీవిత చరిత్ర ఆధారంగా కొన్ని పుస్తకాలు వచ్చాయి. అదే విధంగా ఒక సినిమా కూడా వచ్చింది.
ఆంధ్ర ప్రదేశ్ ఉద్యాన విశ్వవిద్యాలయము
ఆంధ్ర ప్రదేశ్ ఉద్యాన విశ్వవిద్యాలయము 2007 జూన్ 26 న ప్రారంభమైంది. పండ్ల ఉత్పత్తి పెంచటానికి, ఉత్పాదకత పెంపు, పండ్ల వ్యాపారాభివృద్ధికి ఈ విశ్వవిద్యాలయం కృషి చేస్తుంది. ఆచార్య ఎన్.జీ.రంగా వ్యవసాయ విశ్వవిద్యాలయము నుండి, పండ్లకి సంబంధించిన విభాగాలు దీనిలోకి మార్చారు. పశ్చిమ గోదావరి జిల్లాలోని తాడేపల్లిగూడెంలో వెంకటరామన్నగూడెంలో దీని ముఖ్య కార్యాలయం ఉంది.
అవయవ దానం
చనిపోయాక మనిషి తన శరీరంలోంచి 200 అవయవాలు, టిష్యూలను దానం చేయవచ్చు.కళ్ళు, గుండె, కాలేయం, మూత్రపిండాలు, ఊపిరితిత్తులు, క్లోమం,పెద్ద, చిన్నపేగులు, ఎముకలు, మూలుగను దానం చేయవచ్చు. ఒక వ్యక్తి చనిపోయిన తర్వాత సగటున ఆరేడుగురికి బతుకు ఇవ్వొచ్చు. దీనిపై రాష్ట్ర ప్రభుత్వం ప్రారంభించిన 'జీవనదానం' కార్యక్రమం మార్గదర్శకాలు రూపొందించే దశలో ఉంది.
తరచు అడుగు ప్రశ్నలు
చనిపోయాక అవయవాల మార్పిడి గంటల్లో జరిగిపోవాలి. గుండె ఆగి చనిపోతే కళ్లు, గుండె కవాటాలు వంటి వాటిని 6 నుంచి 24 గంటల్లోపు సేకరించవచ్చు. రోడ్డు ప్రమాదాల్లో చనిపోయిన కేసుల్లో ఎక్కువగా బ్రెయిన్‌ డెత్‌గా ప్రకటిస్తారు. వీరిని వెంటిలేటర్‌ నుంచి బయటకు తీసుకొచ్చేలోపు అవయవాలు సేకరించవచ్చు. బయటకు తీసుకొచ్చాక గుండె అయితే నాలుగైదు గంటలు, కాలేయం 10-12 గంటలు, మూత్రపిండాలు 24 గంటల్లోపు సేకరించాల్సి ఉంటుంది.
తుంగల చలపతిరావు
తుంగల చలపతిరావు, రంగస్థల నటుడు మరియు తొలితరం తెలుగు సినిమా నటుడు. ఈయన, కపిలవాయి రామనాథశాస్త్రి, జొన్నవిత్తుల శేషగిరిరావు, దైతా గోపాలంలతో కలిసి బెజవాడ నాట్యమండలి పేరు మీద నాటకాలు వేసేవారు.
1935లో చలపతిరావు, దాసరి కోటిరత్నం, బి.వి.రామానందంలతో కలిసి ' భారత లక్ష్మి ఫిలిమ్స్ ' పేరుతో చిత్ర నిర్మాణ సంస్థ ప్రారంభించి కలకత్తాలో సతీ సక్కుబాయి అనే చిత్రాన్ని నిర్మించారు. ఈ సినిమాలో కోటిరత్నం సక్కుబాయిగా, చలపతిరావు కృష్ణునిగా నటించారు. తెలుగు చలనచిత్రాలలో మొట్టమొదటి కృష్ణుని వేసిన తొలినటుల్లో చలపతిరావు ఒకడు. నాటకాల్లో దాసరి కోటిరత్నం పురుషపాత్రలు వేస్తే ఆమెకు జంటగా తుంగల చలపతిరావు స్త్రీ పాత్రలు వేసేవారట. ఈయన రంగస్థలంపై మంచి గాయకుడుగా కూడా పేరుతెచ్చుకున్నాడు.
దివిసీమలోని శ్రీకాకుళంలో జన్మించిన తుంగల చలపతిరావు దైతాగోపాలం దర్శకత్వంలో 'సక్కుబాయి' పాత్రలో శిక్షణ పొంది ఆ ఒక్క పాత్రలోనే అసామాన్య ఖ్యాతి గడించారు. 1935లో బి.వి.రామానందం 'సతీ సక్కుబాయి'ని సినిమాగా తీయాలని ఆ నాటక సమాజాన్నంతా కలకత్తా తీసికొని వెళ్ళారు. ఆ చలన చిత్రంలో తుంగల చలపతిరావు కృష్ణుడుగాను, నాటకాల్లో కృష్ణుడు వేషం వేసే డి. కోటిరత్నం సక్కుబాయిగాను నటించారు. 1938లో సి. పుల్లయ్య తీసిన 'మోహినీ భస్మాసుర' చలన చిత్రంలో నారదుడుగా నటించారు. అలా చలనచిత్రాలలో నటిస్తూ మరోప్రక్క సక్కుబాయి నాటకాన్ని ఏ.వి.సుబ్బారావు, రేలంగి, కె. శివరావు, దాసరి కోటిరత్నం ప్రభృతులతో కలిసి ప్రదర్శించేవారు. వరవిక్రయం, పాండురంగ విఠల్‌ చిత్రాలలో పనిచేశారు. ఆయన 35 సంవత్సరాలైనా నిండకుండానే గుంటూరుజిల్లా మంగళగిరిలో నటిస్తూ సక్కుబాయి పాత్రలో భక్తి తన్మయంతో పాండురంగనిలో ఐక్యమయ్యే సన్నివేశంలో ఆయన కూడా ఐక్యమైపోయారు.
దాసరి కోటిరత్నం
దాసరి కోటిరత్నం (1910 - డిసెంబరు 21, 1972) ప్రముఖ రంగస్థలనటి, తొలితరం తెలుగు సినిమా నటి, చిత్ర నిర్మాత. తెలుగు సినిమారంగలో తొలి మహిళా చిత్ర నిర్మాత.
కోటిరత్నం, 1910లో గుంటూరు జిల్లా ప్రత్తిపాడులో జన్మించింది. తండ్రి రంగస్థల నటుడు కావడంతో చిన్నప్పటినుండే కోటిరత్నానికి నటనలో శిక్షణ ఇచ్చాడు. 9వ యేటనే రంగస్థలంలో అడుగుపెట్టి హరిశ్చంద్ర నాటకంలో లోహితస్య, బొబ్బిలి యుద్ధం నాటకంలో చిన్నరంగారావు, లవకుశలో కుశుడు, ప్రహ్లాదలో ప్రహ్లాద మొదలైన పాత్రలు ధరించింది. ఈమె నాటకాలలో నటిస్తూనే రాజనాల వెంకటప్పయ్య శాస్త్రి వద్ద శాస్త్రీయ సంగీతంలోకూడా శిక్షణ పొందింది. అద్భుత నటనకు మధుర స్వరం తోడవటంతో మంచి నటీమణిగా పేరుతెచ్చుకున్నది.
దాసరి కోటిరత్నానికి రంగస్థల నటిగా, గాయనిగా ఎనలేని ప్రఖ్యాతి ఉంది. ఈమె తొలి మహిళా నాటకసమాజ స్థాపకురాలు. ఈమె నాటకల్లో స్త్రీ పాత్రలతో పాటు అనేక పురుష పత్రాలు ధరించేది. లవకుశ పాత్రలతో ఆరంభమైన ఆమె నటన రామదాసు, కంసుడు వంటి గంభీరమైన పురుష పాత్రలను కూడా వేసి మెప్పించింది. సావిత్రి నాటకంలో సత్యవంతుడు, సక్కుబాయి నాటకంలో కృష్ణుడు ఆమె ధరించిన పాత్రల్లో ప్రసిద్ధి చెందినవి. ఈమె సతీ అనసూయ, గంగావతరణం మొదలైన నాటకాల్లో నారదుని పాత్ర కూడా పోషించింది. పురుషులకు మాత్రమే పరిమితమైన రోజుల్లో స్వంతంగా నాటక సమాజాన్ని నిర్వహించింది. తల్లి మరణించిన తర్వాత ప్రత్తిపాడును వదిలి తాతగారి ఊరైన నక్కబొక్కల పాడుకు వెళ్ళింది. అక్కడే నాటకసమాజం స్థాపించింది. నక్కబొక్కల పాడు చిన్న పల్లెటూరైనా కోటిరత్నం నాటక సమాజానికి అనతి కాలంలోనే మంచి పేరు వచ్చింది. ఈ సమాజం వేసిన నాటకాలు కొన్ని ఐదు సంవత్సరాల పాటు నిరవధికంగా ప్రదర్శించబడ్డాయి. ఐదేళ్ళ తర్వాత మకాం గుంటూరుకు మార్చి అక్కడ నాటక సమాజాన్ని కొనసాగించింది. ఈమె నాటక సమాజంలో పారుపల్లి సుబ్బారావు, తుంగల చలపతిరావు వంటివారు పనిచేసేవారు. ఈమె బృందలో పాతిక మంది దాకా స్త్రీ పాత్ర ఉండేవారని ప్రతీతి. ఎన్నో నాటకాలు అభ్యాసం చేసి, ఊరూరా ప్రదర్శించేవారు. అందరికీ కోటిరత్నం నెలవారీ జీతాలు ఇచ్చేవారు. నాటకాల్లో వచ్చిన పేరుతో ఆమె సినిమాల్లో ప్రవేశింది.
1935లో తన నాటక బృందంతో కలకత్తా వెళ్ళి అక్కడ ఆరోరా ఫిలింస్‌ కంపెనీలో భాగస్వామిగా, బి.వి.రామానందం, తుంగల చలపతిరావులతో కలిసి భారతలక్ష్మి ఫిలింస్‌ అనే సంస్థను నెలకొల్పి, 'సతీసక్కుబాయి' చిత్రాన్ని నిర్మించింది. ఇందులో కోటిరత్నం టైటిల్ పాత్రలో సక్కుబాయిగా, తుంగల చలపతిరావు కృష్ణుడిగా నటించారు. టైటిల్‌ పాత్ర పోషించిన తొలి మహిళ కూడా ఆమే కావడం గమనార్హం. 1935లో విడుదలైన ఈ సినిమాకు చారుచంద్ర రాయ్ దర్శకత్వం వహించాడు. అదే కంపెనీ సహకారంతో, అహింద్ర చౌదరి దర్శకత్వంలో కోటిరత్నం 'సతీ అనసూయ' అనే మరో చిత్రాన్ని నిర్మించి, అందులోనూ టైటిల్‌ పాత్రలో నటించింది. ఇది ఆరోరా ఫిలింస్‌ పతాకంపైన నిర్మితమై 1935 అక్టోబరు 4న విడుదలైంది. ఆ తరువాత కోటిరత్నం లంకాదహనం, మోహినీ భస్మాసుర, వరవిక్రయం, పాండురంగ విఠల, వరూధిని, పాదుకా పట్టాభిషేకం, గొల్లభామ, బంగారు భూమి, అగ్నిపరీక్ష మరియు చంద్రవంక మొదలైన సినిమాలలో నటించింది.
1958లో ఈమె అనారోగ్యం పాలై గొంతు దెబ్బతినడంతో నటనా అవకాశాలు తగ్గిపోయాయి. తెలుగు సినిమా, నాటక రంగాలలో 45 సంవత్సరాల పాటు విశేషకృషి చేసిన కోటిరత్నం 1972, డిసెంబరు 21 న చిలకలూరిపేటలో మరణించింది.
ఆంధ్ర మహాసభ (ఆంధ్ర)
ఆంధ్ర మహాసభ - సంయుక్త మద్రాసు రాష్ట్రములోని ఆంధ్ర ప్రాంతములో జరిగిన ఆంధ్ర మహాసభలు. ఆంధ్రమహాసభ ఉమ్మడి మద్రాసు రాష్ట్రంలో తెలుగు అస్తిత్వాన్ని పెంపొందించడానికి, తమిళుల ఆధిపత్యాన్ని అడ్డుకోవటానికి ప్రారంభమైన ఒక సాంస్కృతిక సంస్థ. ఈ ఆంధ్రమహాసభలే ప్రత్యేక ఆంధ్ర ఉద్యమానికి బీజాలు వేశాయి.
చాలా ఉద్యమాల మాదిరిగానే చరిత్ర, రచనలు, పత్రికలు ఆంధ్రరాష్ట్ర ఉద్యమానికి పునాదులు నిర్మించాయి. 1911లో ‘తెలుగు ప్రజల నేటి పరిస్థితి’ శీర్షికతో హిందూ పత్రిక ఆరు వ్యాసాలు ప్రచురించింది. ప్రభుత్వ సర్వీసులలో ఆంధ్రులను ఎంత చిన్నచూపు చూస్తున్నారో వాటితో వెల్లడించింది. కొద్ది నెలల ముందు చిలుకూరి వీరభద్రరావు రచన ‘ఆంధ్రుల చరిత్ర’ను విజ్ఞాన చంద్రికా మండలి 1910లో ప్రచురించి అప్పటికే ఒక అవగాహన తెచ్చింది. జొన్నవిత్తుల గురునాథం, ఉన్నవ లక్ష్మీనారాయణ, చట్టి నరసింహారావు 1911లో ఆంధ్ర దేశ చిత్రపటం రూపొందించారు. 1912లో కొండా వెంకటప్పయ్య, కె.గురునాథం ఆంధ్రోద్యమం’ అన్న చిన్న పుస్తకం ప్రచురించి, ఆంధ్ర ప్రాంత అభివృద్ధికి సూచనలు చేశారు.
1912 మే నెలలో వేమవరపు రామదాసు అధ్యక్షతన నిడదవోలులో గోదావరి, కృష్ణా, గుంటూరు జిల్లాల నాయకుల సమావేశం జరిగింది. ఒక విస్తృత సమావేశం ఏర్పాటు చేసి ప్రత్యేక ఆంధ్ర రాష్ట్రం ఏర్పాటు గురించి చర్చించాలని ఈ సమావేశంలోనే చట్టి నరసింహారావు సూచించారు. ఆంధ్ర విశ్వవిద్యాలయం ఏర్పాటు చేయాలని, సైన్యంలో, ప్రభుత్వ సర్వీసులలో ఆంధ్రులకు అవకాశం కల్పించాలని కూడా తీర్మానించారు. ఈ భావనలకు ‘దేశాభిమాని’, ‘భరతమాత’, ‘ఆంధ్రపత్రిక’, ‘కృష్ణాపత్రిక’ మద్దతు పలి కాయి.
నిడదవోలు సభ నిర్ణయం మేరకు 1913, జూన్‌ 26న బాపట్లలో ప్రథమ ఆంధ్ర మహాసభ జరిగింది. ఆంధ్ర రాష్ట్ర తీర్మానాన్ని వేమవరపు రామదాసు ప్రతిపాదించారు. కానీ ఇలాంటి తీర్మానానికి సమయమింకా ఆసన్నం కాలేదని, వచ్చే సమావేశాలలో చర్చిద్దామని పలువురు పెద్దలు వాయిదా వేశారు. విశాఖ ఉత్తర ప్రాంతాలు, గంజాం, నెల్లూరు, రాయలసీమ ప్రాంతాలకు ఆంధ్ర రాష్ట్ర ఏర్పాటుపై వ్యతిరేకత ఉండేది. ఈ అంశంలో ఆ ప్రాంతాల ప్రజల అభిప్రాయాలు తెలుసుకుని, వారిని కూడా సానుకూలురను చేసుకోవాలని సభ అభిప్రాయపడింది.
తొలి ఆంధ్ర మహాసభ సమావేశాలు 1913లో బాపట్లలో జరిగాయి. ఆ సభకు రెండు వేల మంది అతిధులు, 800 మంది ప్రతినిధులు హాజరయ్యారు. ఆ సభకు కోస్తా, రాయలసీమ ప్రతినిధులతో పాటు, నాగపూరు, వరంగల్ మరియు హైదరాబాదులనుండి కూడా ప్రతినిధులు వచ్చారు. ఆంధ్రమహాసభ కాంగ్రేసు పార్టీతో సన్నిహితంగా పనిచేస్తు ఉండేది. 1943లో క్విట్ ఇండియా ఉద్యమం ఊపందుకున్న తరుణంలో బ్రిటీషు ప్రభుత్వం ఈ సంస్థను నిషేధించింది.
ఛందములు
తెలుగున పద్యవిశేషమలు వాటి పదాలలోగల అక్షరాలసంఖ్యను బట్టి ఛందములుగా వర్గీకరించబడ్డవి। ఉదాహరణకు, పదామునకు ఒక్క అక్షరముమాత్రమే వున్నపద్యరీతులను ఉక్తఛందమునకు చెందినవాటిగా గుర్తింపవలెను। అటులనే, పాదానికి ఇఱువై అక్షరాలుగల పద్యవిశేషము కృచ్ఛందమునకు చెందినదిగా గుర్తించవలెను। ఇలా పాదానికి 26 అక్షరములుగల పద్యవిశేషములకు ఛందముల పేర్లు నియమింపబడినవి।
ఇరువదియాఱు ఛందముల పేర్లు ఇవ్విధముగానున్నవి।
పై ఛందములలో ఏర్పడు సమ వృత్తముల సంఖ్య 13,42,17,726. వాటిలో ప్రముఖమైనవాటిని గుఱించి వికీపీడియాలో వివరించబడ్డవి।
ఎస్పరాంటో
ఎస్పెరాంటో అంతర్జాతీయ భాష. దీనిని 1887 లో లుడ్విగ్ లజారస్ జామెన్ హాఫ్ తయారుచేశారు. ప్రస్తుతము 20 లక్షల మందికి పైగా ఈ భాషను మాట్లాడుతున్నారు. ఇది అన్ని భాషలకన్నా సులభంగా ఉంటుంది. ఈ భాషను మాట్లాడేవారు ప్రపంచ వ్యాప్తంగా అన్ని దేశాలలో ఉన్నారు. ఎస్పెరాంటో నేర్చుకోవటం ద్వారా అన్ని దేశాలలో మనం మిత్రులను కలిగిఉండవచ్చు. ఈ భాషను తెలుగు ద్వారా నేర్చుకోవటానికి తిరుపతికి చెందిన గోగుల విజయ కుమార్ ఒక పుస్తకాన్ని ప్రచురించారు. ఈ భాషలో 28 అక్షరాలుంటాయి. ఒక్కొక్క అక్షరానికి ఒక శబ్దం మాత్రమే ఉంటుంది. వ్యాకరణం అంతా 16 సూత్రాలలో ఇమిడి ఉంటుంది. రాయటానికి ఎ బి సి డి లనే వాడుతారు. అయితే కొన్ని అక్షరాలకు పై ఒత్తులు ఉంటాయి, ఉచ్చారణ సౌలభ్యం కోసం.
యూనివర్సల్ ఎస్పెరాంటొ అసోసియేషన్ నెదర్లాండ్స్ లో రోటెర్ డాం నగరంలో ఉంది. వీరు పుస్తకాలను మరియు పత్రికలను ముద్రిస్తారు. వీరి అంతర్జాల చిరునామా uea.org. ప్రతి సంవత్సరము ప్రపంచ ఎస్పెరాంటొ సమావేశాలు వివిధ దేశాలలో జరుగుతాయి. నూరవ ప్రపంచ ఎస్పెరాంటో సమావేశాలు జూలై 2015 లో లిల్లె నగరం, ఫ్రాన్స్ దేశంలో నిర్వహించబడతాయి. 2008లో బెంగళూరు, కర్ణాటకలో 5వ ఆసియా ఎస్పెరాంటొ సమావేశాలు జరిగాయి. భారతదేశంలో భారత ఎస్పెరాంటొ ఫెడరేషన్ 1983 నుంచి పనిచేస్తున్నది. 2008 నుంచి 2014 వరకు యూనివర్సల్ ఎస్పెరాంటొ అసోసియేషనుకు భారతదేశానికి చెందిన డా. ప్రొబాల్ దాస్ గుప్త అధ్యక్షుడుగా ఉన్నారు.
నార్నియా
ది క్రానికల్స్ ఆఫ్ నార్నియా అనేది బాలల కోసం C. S. లెవీస్ రాసిన ఏడు వాస్తవాతీత నవలల శ్రేణి. బాల సాహిత్యంలో ఇది ప్రామాణికంగా మరియు రచయిత యొక్క అత్యంత ప్రసిద్ధ రచనగా పరిగణించబడుతుంది, 41 భాషల్లో ఈ నవలలు 120 మిలియన్ కాపీలకుపైగా విక్రయించబడ్డాయి.
C. S. లెవీస్ చె 1949- 1954 మధ్య ఇంగ్లీష్ భాషలో వ్రాయబడ్డ పుస్తకాలు
The series
పుస్తకాలు
The Chronicles of Narnia have been in continuous publication since 1954 and have sold over 100 million copies in 41 languages.[4][6] Lewis was awarded the 1956 Carnegie Medal for The Last Battle, the final book in the Narnia series. The books were written by Lewis between 1949 and 1954 but were written in neither the order they were originally published nor in the chronological order in which they are currently presented.[8] వీటికి మొదటి సచిత్రకారుడు పౌలిన్ బేన్స్, ఆమె కలం మరియు సిరా చిత్రాలను ఈ రోజుకు కూడా ప్రచురణలో ఉపయోగిస్తున్నారు. The seven books that make up The Chronicles of Narnia are presented here in the order in which they were originally published (see reading order below). Completion dates for the novels are English (Northern Hemisphere) seasons.
The Lion, the Witch and the Wardrobe (1950)
[9]
ది లయన్, ది విచ్ అండ్ ది వార్డ్‌రోబ్ నవల 1949 శీతాకాలంలో పూర్తయింది[10] దీనిని 1950లో ప్రచురించారు, ఇది నలుగురు సాధారణ బాలల గురించిన కథ చెబుతుంది: వారి పేర్లు పీటర్, సుసాన్, ఎడ్ముండ్ మరియు లూసీ పెవెన్సీ. ప్రొఫెసర్ డిగోరీ కిర్కే ఇంటిలో వారు అద్భుతమైన నార్నియా భూభాగంలోకి దారితీసే ఒక వార్డ్‌రోబ్ (దుస్తుల అరమార)ను కనుగొంటారు. The Pevensie children help Aslan, a talking lion, save Narnia from the evil White Witch, who has reigned over the kingdom of Narnia for a century of perpetual winter. పిల్లలు కొత్త- భూభాగానికి రాజులు మరియు రాణులు అవతారు, తరువాతి పుస్తకాల్లో గుర్తించే ఉత్తరదాయిత్వాన్ని విడిచిపెడతారు.